title: Vija Artmane

text: Artmane sai erilaisia tunnustuksia Latvian kulttuuriministeriöltä vielä 2000-luvun puolella. Hän oli leski ja kahden lapsen – pojan ja tyttären – äiti. Näyttelijämies Artur Dimitresin kuoltua vuonna 1986 Artmane kärsi henkisen romahduksen ja sai myöhemmin aivoverenkiertohäiriökohtauksen. 1990-luvulla hän muutti Riian ulkopuolelle, ja hän asui Murianissa lähellä pääkaupunkia. Hän julkaisi vuonna 2004 muistelmateoksen.


title: QFD

text: QFD eli "Quality function deployment" on menetelmä, joka soveltuu ryhmän päätöksenteon tueksi. Sitä käytetään useimmiten tuotekehityksessä, tuotejohdossa ja markkinoinnissa. QFD voi auttaa organisaatiota kohdentamaan huomionsa uuden tai olemassa olevan tuotteen tai palvelun kriittisiin ominaisuuksiin. Kriittisiä ominaisuuksia käsitellään erikseen markkinasegmenttien, teknologian ja yrityksen näkökulmasta. QFD:n tuloksena saadaan graaffeja ja matriiseja, joita on tarkoitus käyttää tuotteen tai palvelun kehittämiseen.


title: QFD

text: Yoji Akao ja Shigeru Mizuno kehittivät QFD-menetelmän 1960-luvun alussa. "Laadun talo" ("The House of Quality") kehitettiin 1972 Mitsubishillä.


title: QFD

text:
QFD muuttaa kerätyt asiakkaan tarpeet ("VOC, voice of the customer") ominaisuuksiksi ja niihin soveltuviksi testimenetelmiksi, joita voidaan käyttää tuotekehityksessä, ja erityisesti siihen liittyvässä vaatimustenhallinnassa. QFD asettaa ominaisuudet tärkeysjärjestykseen, ja siten asettaen tuotekehitykselle tavoitteet. Sen avulla selvitetään mitä asiakastarpeiden täyttäminen vaatii. Menetelmää käytetään ryhmäpäätöksenteon tukena, jolloin tarkoituksena on saada organisaation eri osat, esimerkiksi osastot toimimaan yhteen.
QFD metodologiaan kuuluu 4 perusvaihetta, joita käytetään tuotekehitysprosessin aikana. Joka vaiheessa tehdään yksi tai useampi matriisi, joita käytetään suunnittelun ja kommunikoinnin välineenä.


title: QFD

text: 1. Tuotteen suunnittelu. Asiakkaan tarpeiden selvittämisen jälkeen voidaan aloittaa laadun talon tekeminen.


title: QFD

text: Laadun talo (laatutalo) on QFDn tunnetuin työkalu. Muut työkalut käsittelevät laatua, kustannuksia, teknologiaa, luotettavuutta, toiminnallisuutta, osia, tuotantoa ja palvelunäkökulmia. Lisäksi, menetelmää voidaan käyttää tuotteen jakamiseen alijärjestelmiin, konfiguraationimikkeisiin, kokoonpanoihin ja osiin, sekä SPCn tukemiseen.


title: QFD

text: Laadun talo ("House of Quality")


title: QFD

text: Seuraavaksi voidaan tehdä täsmällisempi spesifikaatio. Tuotteen vaatimukset ja tekniset ominaisuudet määritään tarkemmin. Tässä vaiheessa tehdään benchmarking vertailuja, aivoriihiä, sekä käydään läpi tutkimushankkeiden tuloksia.


title: QFD

text: 2. Identifioidaan kriittiset osat ja kokoonpanot. Kriittiset ominaisuudet jaetaan eri osille ja kokoonpanoille, ja asetetaan näille tavoitearvot.


title: QFD

text: 3. Prosessin suunnittelu. Määritetään kriittiset prosessit ja prosessin osat. Määritetään tuotantolaitteiden vaatimukset. Määritetään kriittiset prosessin parametrit.


title: QFD

text: 4. Prosessin ja laadun valvonta. Määritetään kriittisten osien ja prosessien parametrit, ja sovitaan prosessin hallintametodit ja parametrit. Sovitaan testi- ja tarkastusmenetelmät.


title: QFD

text: Menetelmää käytetään myös markkinointistrategiavaihtoehtojen tunnistamiseen. QFDtä pidetään Design for Six Sigman yhtenä avainkäytäntönä. QFD on myös mukana ISO 9000:2000 -standardissa avustaen asiakastyytyväisyyden toteuttamisessa.


title: QFD

text: QFD:n tuloksia on käytetty niin Japanissa kuin muuallakin strategisessa suunnittelussa ja johtamisessa (ks Hoshin Kanri). Vaikka menetelmä kehitettiin autoteollisuuden käyttöön, on sen käytöstä oltu kiinnostuneita monilla muilla teollisuuden ja palveluiden alueilla, kuten ohjelmistokehityksessä.


title: QFD

text: QFD:tä on kehitetty lyhentämällä siihen tarvittavaa aikaa ja ryhmäistuntojen määrää.


title: Loue (Tervola)

text: Loue on kylä Tervolan kunnassa. Se sijaitsee nelostien varrella, noin kolmentoista kilometrin päässä Tervolan kuntakeskuksesta pohjoiseen. Matkaa Rovaniemelle on kylästä noin 65 kilometriä. Kylän asutus rajoittuu Kemijoen, Louejoen, Vaajoen sekä vanhan ja nykyisen nelostien varsille.


title: Loue (Tervola)

text: Sana "loue" tarkoittaa retkeilymajoitetta. Sanan toinen merkitys on joessa olevan kosken poukama. Louen kylän alueella virtaavat Louejoki sekä Vaajoki. Louella on aikoinaan sijainnut rautatieasema, jonka liikenne loppui lättähattuliikenteen loputtua.


title: Loue (Tervola)

text: Suurimmat työllistäjät kylässä ovat maatalous sekä Lapin Marmori. Ammattiopisto Lappian maatalous- ja käsityöalan toimipiste sijaitsee Louella. Louella järjestetään elokuun viimeisenä viikonloppuna Maaseudulta käsin -messut.


title: Loue (Tervola)

text: Louella on vuonna 1910 perustettu koulu, jossa on vuosiluokat 0–6, ja S-ryhmän Sale-kauppa, jossa on asiamiesposti, ABC-automaattiasema sekä Tervolan Apteekin lääkekaappi.


title: Oranssiperhokala

text: Oranssiperhokala ("Chaetodon declivis") on perhokaloihin kuuluva kala.


title: Oranssiperhokala

text:
Oranssiperhokala kasvaa 12 cm korkeaksi. Sen vartalo on litteä, valko-harmaa-keltakuvioinen. Silmän läpi kulkee keltainen juova. Selkäevä ja takapuoli ovat joko kirkkaankeltaiset tai likaisen oranssinsävyiset – tummempaa värimuotoa tavataan vain Kiribatin saaren läheisyydessä.
Oranssiperhokala elää luonnossa Joulusaaren ympäristössä.


title: Oranssiperhokala

text: Oranssiperhokala on arka ja tarvitsee akvaariossa paljon piilopaikkoja. Se kaipaa myös elävää kiveä, josta nyppii ruokaa itselleen. Samalla lailla se nyppii myös korallien polyyppejä ja merivuokkoja, ja siksi se ei sovi riutta-akvaarioon.


title: Oranssiperhokala

text: Oranssiperhokalaa pidetään suolavedessä meriakvaariossa.


title: Paun Grand Prix

text: Paun Grand Prix () on vuosittainen Ranskan Paussa Pyrénées-Atlantiquesin departementissa ajettava moottoriurheilukilpailu, joka pidettiin ensimmäisen kerran vuonna 1901, kunnes sitä vuodesta 1933 alettiin järjestää vuosittain. Paun GP oli ensimmäinen, joka ajettiin Grand Prix -nimellä.


title: Paun Grand Prix

text: Kilpailussa käytettävä rata sijaitsee kaupungin keskustan lähistön kaduilla ja se muistuttaa osittain Monacon katurataa.


title: Paun Grand Prix

text: 1950-luvulla radalla ajettiin Formula 1:n MM-sarjaan ulkopuolisia sekä Formula 2 -osakilpailuja. Vuodesta 1964 Paun osakilpailu kuului Ranskan ja myöhemmin Euroopan F2 -sarjoihin. Vuonna 1985 Formula 3000 syrjäytti F2-sarjan, jonka tilalle tuli Formula 3 1999.


title: Verviers

text: Verviers on kaupunki Belgiassa ranskankielisessä Liègen maakunnassa. Kaupunki on maakunnan kolmanneksi suurin ja se on tärkeä alueellinen keskus. Kaupunki sijaitsee noin puolivälissä Liègeä ja Saksan rajaa. Kaupungin pinta-ala 33,07 km² ja väkiluku on 53 597 asukasta. Kaupunki on ollut aikaisemmin merkittävä tekstiiliteollisuuskeskus.


title: Carlisle Floyd

text: Carlisle Floyd (s. 11. kesäkuuta 1926) on yhdysvaltalainen säveltäjä. Hän syntyi Lattassa, Etelä-Carolinassa, ja hänen pääteoksenaan pidetään oopperaa "Susannah" (1955). Hänelle myönnettiin vuonna 2004 Yhdysvaltain National Medal of Arts.


title: Frédéric Déhu

text: Frédéric Déhu (s. 24. lokakuuta 1972 Villeparisis, Seine-et-Marne, Ranska) on ranskalainen jalkapalloilija, joka edustaa espanjalaista Levantea. 186 senttimetriä pitkän Déhun pelipaikka on puolustaja.


title: Frédéric Déhu

text: Déhu on edustanut ammattilaisuransa aikana myös Lensiä (1991–1999), Barcelonaa (1999–2000), PSG:tä (2000–2004) ja Marseillea (2004–2006). Nykyiseen seuraansa hän siirtyi vuonna 2006. Déhun uran parhaita saavutuksia ovat Ranskan mestaruus (Ligue 1:n voitto) vuodelta 1998 (Lens) sekä Ranskan cupin voitot vuosilta 1999 (Lens) ja 2004 (PSG).


title: Frédéric Déhu

text: Ranskan maajoukkueessa Déhu debytoi 19. elokuuta 1998 Wienissä pelatussa ottelussa Itävaltaa vastaan. Hän on pelannut viisi A-maaottelua.


title: Mons

text: Mons (hollanniksi "Bergen") on kaupunki Hainaut'n provinssissa Belgiassa ranskankielisessä Valloniassa. Se sijaitsee 55 kilometriä lounaaseen Brysselistä. Kaupungin pinta-ala on 146,56 km² ja väkiluku 92.008 asukasta (1. tammikuuta 2010).


title: Mons

text:
Mons on keskellä hiilialuetta ja kaupungista tuli hiilikaivosten takia tärkeä raskaan teollisuuden keskus 1800-luvulta alkaen. Tekstiiliteollisuus nousi jo 1800-luvulla merkittäväksi teollisuuden haaraksi. Mons joutui raskaiden pommitusten kohteeksi toisessa maailmansodasta. Nykyisin kaivostoiminta on lopetettu ja kaupunki on tärkeä yliopisto- ja kauppakeskus.
Mons on keskiaikainen kaupunki ja siellä on kuusi museota ja goottilainen katedraali.


title: Tohelo suojelusenkeli

text: Tohelo suojelusenkeli on Arto Paasilinnan vuonna 2004 kirjoittama humoristinen kirja, jonka on julkaissut WSOY. Teos on julkaistu myös Esa Saarion lukemana äänikirjana.


title: Tohelo suojelusenkeli

text: Kirja kertoo uskonnonopettaja Sulo Auvisesta, joka kuoltuaan päätyy Aaro "Aaretti" Korhosen suojelusenkeliksi. Suojelusenkelin työ ei ole helpoimmasta päästä Sulolle, jolle sattuu vahinkoja, tarkoituksen ollessa kuitenkin hyvä. Kirjan tapahtumapaikkoina ovat muun muassa Helsinki sekä Kerimäen suuri puukirkko, jossa kirjan mukaan sijaitsee taivas, koska kirkko on kokoonsa nähden vähäisessä käytössä.


title: Lukas Foss

text: Lukas Foss (15. elokuuta 1922 – 1. helmikuuta 2009) oli yhdysvaltalainen nykysäveltäjä. Hän syntyi Berliinissä nimellä Lukas Fuchs, mutta asui vuodesta 1937 Yhdysvalloissa.


title: Lukas Foss

text: Foss sai opetusta muiden muassa Lazare Lévyltä, Sergei Koussevitzkyltä ja Paul Hindemithiltä. Hänet nimitettiin vuonna 1953 Kalifornian yliopiston musiikinprofessoriksi Los Angelesissa. Vuodesta 1991 hän oli professori Bostonin yliopistolla. Hänen tunnettuihin oppilaisiinsa lukeutui edesmennyt säveltäjä Claire Polin.


title: Lukas Foss

text: Fossin varhaiset teokset ovat tyyliltään uusklassistisia, mutta tuoreemmassa tuotannossaan hän hyödynsi useita tyylejä. Hän sävelsi muun muassa konserttoja ja elegian Anne Frankille. Hän oli vuodesta 1962 "American Academy of Arts and Lettersin" jäsen.


title: Lukas Foss

text: Lukas Foss kuuluu yhdessä Arthur Bergerin, Irving Finen, Alexei Haieffin, Harold Shaperon ja Claudio Spiesin kanssa niin kutsuttuun "Bostonin koulukuntaan".


title: Sint-Niklaas

text: Sint-Niklaas on kaupunki Itä-Flanderissa hollanninkielisessä Belgiassa. Kaupungin pinta-ala on 83,80 neliökilometriä ja väkiluku vuoden 2017 alussa 76 028.


title: Sint-Niklaas

text: Kaupungin historia alkaa vuodesta 1217, jolloin se irrotettiin Waasmunsterista omaksi seurakunnakseen. Johannan lahjoituksesta uudelle seurakunnalle saatiin oma kirkko, joka omistettiin pyhälle Nikolaukselle. Kaupunki sai koko nimensä kirkon mukaan.


title: Sint-Niklaas

text: Kaupunki oli aikaisemmin merkittävä tekstiiliteollisuuskeskus. Siitä todistaa 1800-luvulla rakennettu kaupungintalo, joka edustaa uusgotiikkaa. Kaupungintalo sijaitsee kauppatorin laidalla. Grote Markt on 3,19 hehtaarin laajuinen, ja se on Belgian suuri kauppatori.


title: Andrew Imbrie

text: Andrew Walsh Imbrie (6. huhtikuuta 1921 – 5. joulukuuta 2007) oli yhdysvaltalainen nykytaidemusiikin säveltäjä. Hän opiskeli vuonna 1937 lyhyesti Pariisissa Nadia Boulangerin johdolla, sitten Princetonin yliopistossa ja Kalifornian yliopistossa.


title: Andrew Imbrie

text: Imbrie opetti sävellystä sekä musiikin teoriaa ja analyysiä Kalifornian yliopistolla Berkeleyssä vuosina 1949–1991. Hän oli vierailevana professorina muun muassa Chicagon yliopistolla, Brandeisin yliopistolla, Northwestern Universityllä, New Yorkin yliopistolla, Alabaman yliopistolla ja Harvardin yliopistolla. Hänen maineikkaimpia oppilaitaan oli Neil Rolnick.


title: Andrew Imbrie

text: Imbrien pitkäaikainen musiikillinen vaikuttaja oli säveltäjä Roger Sessions. Hänen tuotantoonsa kuuluvat lukuisten orkesteri-, kamari-, vokaali- ja soitinsävellysten lisäksi oopperat "Three Against Christmas" (1970) ja "Angle of Repose" (1976). Hän oli "American Academy of Arts and Lettersin" jäsen vuodesta 1969 kuolemaansa 86-vuotiaana.


title: Tulitokko

text: Tulitokko ("Lythrypnus dalli") on tokkoihin kuuluva kala.


title: Tulitokko

text: Tulitokko kasvaa noin viisi senttiä pitkäksi. Sen pää on tummanpunainen ja väri muuttuu vaiheittain keltaisemmaksi pyrstöä kohti. Lisäksi siinä on kapeita violetteja pystyjuovia jotka harvenevat pyrstöä kohti. Evät ovat läpikuultavat.


title: Tulitokko

text: Tulitokko elää luonnossa meressä Meksikon ja Kalifornian lähivesillä, kallioisilla alueilla 0-76 metrin syvyydessä.


title: Tulitokko

text: Tulitokko on vilkas kala joka puikkelehtii kivenkoloissa. Se on parhaimmillaan pienenä parvena. Se puolustaa reviiriään, ja tyypillisesti nöpöttää rintaeviensä varassa kalliopinnalla lähellä suojaisaa koloa, johon se voi vetäytyä vaaran uhatessa. Se voi hakea turvapaikkaa myös merisiilin piikkien välistä.


title: Tulitokko

text:
Tulitokko syö monenlaista akvaarioruokaa, ja sitä tulisi ruokkia kahdesti päivässä.
Luonnossa se elää 15–18 °C:n lämpötilassa, mutta pärjää akvaarion trooppisissa vesissä.


title: Hirnuva maailmanloppu

text: Hirnuva maailmanloppu on Arto Paasilinnan vuonna 1999 kirjoittama humoristinen kirja, jonka on julkaissut WSOY.


title: Hirnuva maailmanloppu

text: Kirja kertoo Huru-Aaroni nimisestä suomenhevosesta, joka rääkättynä suivaantuu ja oppii puhumaan. Huru-Aaronin isäntä kauhistuneena myy hevosen Ossi Huikkolalle, joka on yksi Suomen pätevimpiä hevosjalostajia. Piirieläinlääkäri Tarmo Saamakorpi ryhtyy juopottelun ja uhkapelin ohessa kouluttamaan varsoista puhujia. Kirjoitetaanpa myös oma hevosten sanakirja.


title: Hirnuva maailmanloppu

text: Kirja on kirjoitettu Arto Paasilinnan ylistyksenä suomenhevosille ja hevosmiehille.


title: Old Bushmills

text: Old Bushmills (tai "Bushmills") on irlantilainen viskimerkki. Viralliselta nimeltään "The Old Bushmills Distillery" on maailman vanhin luvan saanut viskitislaamo. Sen nykyinen omistaja on Diageo.


title: Old Bushmills

text: Bushmillsin tislaamo sijaitsee Bushmillsin kylässä, Antrimin kreivikunnassa, Ulsterin provinssissa Pohjois-Irlannissa.


title: Old Bushmills

text: Nimensä merkki sai alueella olevasta Bush-joesta, jonka sivupurosta tislaamo ottaa vetensä. Vaikka virallisia todisteita ei ole, Bushmills-viskiä uskotaan valmistetun jo satoja vuotta ennen tislaamon laillistumista.


title: Old Bushmills

text: Englannin, Irlannin ja Skotlannin kuningas Jaakko I myönsi Ulsterin provinssin kuvernöörille Sir Thomas Phillipsille luvan tislata 'uisce beathaa' (gaelin kielellä "elämän vesi") Rowten alueella Antrimin kreivikunnassa 20. huhtikuuta 1608. Seuraavaksi vanhin merkintä löytyy vuodelta 1612, jolloin Lontoon pormestarin Sir William Cockaynen sanotaan myyneen maitaan kattaakseen maahantuomastaan Bushmillsista aiheutuneet kulut.


title: Old Bushmills

text: Old Bushmills -tislaamo kirjattiin yhtiörekisteriin vuonna 1784.


title: Old Bushmills

text: Bushmills-viskit valmistetaan perinteikkäästi taiten ja huolellisesti, ja niitä kypsytetään vaihtelevissa astioissa, joiden tarkoitus on maustaa viskiä. Esimerkiksi amerikantammesta tehdyistä tynnyreistä viskiin jää vaniljamainen aromi, kun taas Olororo-sherryllä rikastetut tynnyrit antavat siihen hedelmäisen ja pähkinäisen lisän. Tislaamon kypsytysiältään nuorinta tuotetta Bushmills Originalia kypsytetään sitäkin yli kuuden vuoden ajan.


title: Ned Rorem

text: Ned Rorem (s. 23. lokakuuta 1923) on yhdysvaltalainen säveltäjä. Arvostettujen laulujensa lisäksi hän on säveltänyt kolme sinfoniaa, täysmittaiset oopperat "Miss Julie" ja "Our Town", konserttoja, jousikvartettoja sekä muita teoksia.


title: Ned Rorem

text: Rorem syntyi Richmondissa, Indianassa, ja opiskeli Chicagossa, "American Conservatoryssä" ja Northwestern Universityssä. Hän pääsi myöhemmin Philadelphian Curtis-instituuttiin ja New Yorkin Juilliard Schooliin. Hän asui vuodet 1949–1957 Marokossa ja Pariisissa.


title: Ned Rorem

text: Rorem on julkaissut useita kirjoja, kuten päiväkirjansa, jossa hän on avoimesti kertonut homoseksuaalisista rakkaussuhteistaan. Hän on ollut vuodesta 1979 "American Academy of Arts and Lettersin" jäsen.


title: Jack Levine

text:
Jack Levine (3. tammikuuta 1915 Boston – 8. marraskuuta 2010) oli yhdysvaltalainen ekspressionistinen taidemaalari, joka tunnettiin parhaiten Yhdysvaltain nykyelämää satirisoivista töistään. Levinen työt edustavat yhteiskunnallista realismia.
Levine opiskeli Harvardin yliopistossa. Hän sai vaikutteita Hyman Bloomilta, Chaim Soutinelta, Georges Rouaultilta, Oskar Kokoschkalta ja El Grecolta.


title: Jack Levine

text: Levine oli "American Academy of Arts and Lettersin" jäsen vuodesta 1956.


title: Jack Levine

text: Levine kuoli marraskuussa 2010 95-vuotiaana.


title: Louis Auchincloss

text: Louis Stanton Auchincloss (27. syyskuuta 1917 – 26. tammikuuta 2010) oli tuottelias yhdysvaltalainen kirjailija, historioitsija ja esseisti. Hän oli Yhdysvaltain taide- ja kirjallisuusakatemian jäsen vuodesta 1965, ja hänelle myönnettiin National Medal of Arts vuonna 2005.


title: De La Soul

text: De La Soul on yhdysvaltalainen, New Yorkin Long Islandilla perustettu, Grammy-palkittu hip hop -yhtye, joka perustettiin vuonna 1987.


title: De La Soul

text: Yhtyeen jäseniin kuuluvat Kelvin Mercer (Posdnuos, Mercenary, Plug Wonder Why, Plug One), David Jude Jolicoeur (Trugoy the Dove, Dave, Plug Two) sekä Vincent Mason (P.A. Pasemaster Mase, Maseo, Plug Three).


title: De La Soul

text: Yhtyettä on sanottu yhdeksi hip hop -musiikin ja -kulttuurin pioneeriksi. Se on myös innoittanut monia nykypäivän hip hop -yhtyeitä, esimerkiksi The Black Eyed Peasia ja se edelleen toimii aktiivisesti.


title: De La Soul

text: Erityisesti yhtyeen debyyttialbumia "3 Feet High and Rising" arvostetaan korkealle hip hop-albumeiden joukossa ja eräs sen singleistä, "Me Myself & I" oli erittäin suosittu.


title: Jonathan de Guzmán

text: Jonathan de Guzmán (s. 12. syyskuuta 1987 Toronto, Ontario, Kanada) on kanadalaissyntyinen Alankomaalainen jalkapalloilija, joka edustaa italialaista Chievo Veronaa lainalla Napolista. Jamaikalais-filippiiniläiset juuret omaava, 175 senttimetriä pitkä de Guzmán on pelipaikaltaan keskikenttäpelaaja.


title: Jonathan de Guzmán

text: De Guzmán jätti synnyinmaansa Kanadan ollessaan vain 12-vuotias ja liittyi Feyenoordin juniorijoukkueeseen. Sääntöjen mukaan alle 18-vuotias pelaaja ei voi pelata edustusjoukkueessa, joten hän teki debyyttinsä ykkösjoukkueessa vuonna 2005 Heerenveeniä vastaan pelatussa ottelussa. Pian ensiesiintymisensä jälkeen hän nousi yhdeksi joukkueen avainpelaajista. De Guzmánin ammattilaisuran ensimmäinen maali syntyi 30. syyskuuta 2005 Willem II:n verkkoon ottelun yhdeksännellä minuutilla. Hän kuului seuransa suurimpiin tulevaisuuden lupauksiin. Pelinumerolla 33 pelanneen de Guzmánin sopimus Feyenoordin kanssa päättyi vuonna 2010.


title: Jonathan de Guzmán

text: Sopimuksen päätyttyä Feyenoordissa de Guzmán siirtyi Mallorcaan. Pelattuaan Mallorcassa kauden 2010–2011 hän siirtyi Villarrealiin.


title: Jonathan de Guzmán

text: De Guzmán edustaa Alankomaiden jalkapallomaajoukkuetta, ja on pelannut siinä 14 ottelua. De Guzmán ei vielä ole tehnyt maalia A-maajoukkueessa.


title: Jonathan de Guzmán

text: Myös de Guzmánin isoveli Julián on tullut tunnetuksi ammattilaisjalkapalloilijana.


title: Lauri Pietilä

text: Lauri Pietilä on oululainen rakennusmestari. Hän on vaikuttanut sillanpääläisyydeksi kutsutussa lestadiolaissuunnassa, mutta siirtyi myöhemmin rauhansanalaisuuteen. Hän on kritisoinut voimakkaasti Suomen rauhanyhdistysten keskusyhdistystä, josta hänet erotettiin 1970-luvulla. Pietilän mielestä erottamisprosessi oli sekava ja epäoikeudenmukainen. Hän on esittänyt liikettä kritisoivia voimakkaita mielipiteitään lehdissä "Pohjolan Työ", "Lapin Kansa" ja "Kalajokilaakso" sekä Oulun alueradiossa. Pietilä julkaisi vuonna 1981 omakustanteen "Sota perintöosasta", jossa hän pyrkii osoittamaan SRK:n opin muuttumisen pois Raamatun perustalta. Pietilä oli myös mukana Hannu Karpon televisio-ohjelmassa "Syntisin silmin", joka kertoo vanhoillislestadiolaisuudesta ja sen ongelmista. Pietilä omistaa henkilökohtaisen kokoelman lestadiolaisuuden historiallisia dokumentteja.


title: Lauri Pietilä

text: Lauri Pietilä harrasti 1970-luvun alkupuolella ihmisten luonteenpiirteiden ja ominaisuuksien selostamista syntymäajan perusteella, minkä kertoi oppineensa toiselta vanhoillislestadiolaiselta. 1960-luvun lopulla sitä pidettiin Pietilän mukaan harmittomana harrastuksena SRK:n johdonkin piirissä. Kun SRK:n opillinen tulkinta tämän jälkeen vuosien saatossa kiristyi, alettiin Pietilää syyttää ennustamisesta - ensimmäisen kerran Oulun rauhanydistyksen johtokunnan pitämässä hoitokokouksessa 19. tammikuuta 1975. Pietilä oli yllättynyt ja piti syytöksiä väärinkäsityksenä.


title: Lauri Pietilä

text: 10. huhtikuuta 1975 pidettiin uusi hoitokokous, johon hänet kutsuttiin kirjeellä "jatkohoitoon keskeneräiseksi jääneessä asiassa". Pietilä ei osallistunut kokoukseen, vaan keskusteli ainoastaan puhelimessa puheenjohtajan ja sihteerin kanssa. Pietilän mukaan puheenjohtaja väitti hänen aiheuttaneen toiminnallaan yleistä pahennusta ilman perusteluja. 15. toukokuuta 1975 tuli jälleen uusi kutsu kokoukseen. Tähänkään kokoukseen Pietilä ei osallistunut, vaan lähetti johtokunnalle kirjeen, jossa pyysi "Jumalan sanaan perustuvaa vastausta ja pöytäkirjaotetta". Kumpaakaan ei tullut.


title: Lauri Pietilä

text: Pietilän mukaan 28. marraskuuta 1975 hänen luonaan vieraili lähetystö. Pietilä oli varautunut lähetystön saapumiseen panemalla nauhurin valmiiksi ja pyytämällä paikalle vieraan miehen. Kokouksessa Pietilä lupasi tehdä parannuksen ennustamisharrastuksestaan mutta huomautti, että synniksi se ei ole kirkastunut. Puoli vuotta myöhemmin Pietilää pyydettiin vielä yleiseen kokoukseen tekemään julkisesti parannusta, minkä hän tekikin. Seurakunta saarnasi hänelle synnit anteeksi, mutta SRK:n johtokunnan jäsen Kauko Mäntylä perui Pietilän mukaan anteeksiannon. Koska alkuperäinen syytös osoittautui sellaiseksi, että jotkut SRK:n johtokunnankin jäsenet olivat syyllistyneet samaan, päädyttiin Pietilää lopulta syyttämään "seurakunnan purevasta arvostelusta". Pietilää syytettiin myös "eriseuran päämiehuudesta". Pietilän mukaan samassa kokouksessa häntä väitettiin perättömästi hoidetun myös televisioasiasta. Pietilä "sidottiin" tässä kokouksessa. Vuonna 1977 Pietilä pääsi omaisten diplomatian avulla "sisälle".


title: Lauri Pietilä

text: Vuonna 1979 Pietilä jakoi läheisille tuttavilleen valokopioita muun muassa vanhasta vuosikokouspöytäkirjasta, Lutherin postillasta ja Rauhanyhdistyksen säännöistä. Rauhanyhdistyksen johtokunta sai asiasta tietoa ja piti kopioita väärän hengen aikaansaannoksena. Se lähetti ensin Pietilän luokse lähetystön, jonka tarkoitus oli hoitaa häntä. Lähetystö saapui kello 22 illalla ja poistui lähellä kello neljää aamuyöllä. Tämän jälkeen Pietilän mukaan oli vielä kaksi samanlaista hoitoyritystä. Koska hoito ei tuottanut toivottua tulosta, johtokunta järjesti kokouksen, johon se vaati myös Pietilää saapumaan perheineen. Pietilä ei saapunut kokoukseen, vaikka hänelle soitettiin kokouksesta. Hän ei päästänyt kokoukseen myöskään perheenjäseniään. Kokouksen jälkeen Pietilälle tuli soitto, jossa Oulun rauhanyhdistyksen johtokunnan puheenjohtaja ilmoitti, että hänet oli "sidottu".


title: Vaasan rautatieasema

text: Vaasan rautatieasema () on rautatieasema Vaasan kaupungissa rataosalla . Asema on rakennettu vuonna 1882 ja sitä on laajennettu 1908, ja uusi pihakatos sekä linja-autolaiturit ovat valmistuneet 2008. Rautatieasema ja sen ympäristö muodostaa valtakunnallisesti merkittävän kulttuurihistoriallisen kokonaisuuden.


title: Vaasan rautatieasema

text: Vaasan II luokan asema rakennettiin vuosina 1881-83. Virallisesti se ja rata vihittiin käyttöön 29.9.1883 eli vuosi sen jälkeen kun asemarakennus oli valmistunut. Asemalla oli I, II ja III luokan odotussalit. Vaasan asema on ainoa kaupunkiasema, jossa on säilynyt asemaan kiinteästi liittyvä puinen laiturikatos. Arkkitehtia ei tiedetä, piirustukset ovat hukkaantuneet lisärakennusta suunniteltaessa.


title: Vaasan rautatieasema

text: Asemaa laajennettiin vuonna 1908 Bruno Granholmin piirustusten mukaan. Laajennuksen yhteydessä katon saumaukset poistettiin. Muita muutoksia ulkoasussa on mm. kadun puoleisen, pääjulkisivun keskellä olevan katoksen muuttaminen umpikuistiksi ilmeisesti vuonna 1908 muutos- ja lisätöitä tehdessä. Myös joitakin yksityiskohtia on kadonnut.


title: Vaasan rautatieasema

text: Kesällä 2008 valmistui matkakeskuksen laajennus ja se avattiin vuonna 2008. Asema sai puisen laiturikatoksen eteen uuden ja suuremman laiturikatoksen.


title: Richard Dunne

text: Richard Dunne (s. 21. syyskuuta 1979 Dublin, Irlanti) on irlantilainen jalkapalloilija, joka edustaa Englannin Valioliigassa pelaavaa Aston Villa FC:ta. Dunne on pelipaikaltaan puolustaja.


title: Richard Dunne

text: Dunne aloitti uransa 16-vuotiaana Evertonissa vuonna 1996. Syksyllä 2000 hän siirtyi Manchester Cityyn kolmen miljoonan siirtosummalla. Dunne hankittiin korvaamaan yhdessä Laurent Charvet'n kanssa Richard Edghilliä. Hänestä tuli nopeasti vakiokokoonpanon pelaaja ja hänet valittiin useasti Manchester Cityn kauden parhaaksi pelaajaksi. Kesällä 2006 Dunnesta tuli Cityn kapteeni Sylvain Distinin siirtyessä pois seurasta. Vuonna 2009 Dunne siirtyi Aston Villan riveihin kuudella miljoonalla punnalla.


title: Richard Dunne

text: Irlannin maajoukkuetta Dunne on edustanut 35 kertaa ja tehnyt 5 maalia. Hänet valittiin myös Irlannin joukkueeseen vuoden 2002 MM-kisoihin sekä 2012 EM-kisoihin.


title: Richard Dunne

text: Dunne on tehnyt eniten omia maaleja Englannin Valioliigassa.


title: Alan Hutton

text: Alan Hutton (s. 30. marraskuuta 1984 Glasgow, Skotlanti) on skotlantilainen jalkapalloilija, joka edustaa Englannin Valioliigassa pelaavaa Aston Villaa. Hän on pelipaikaltaan puolustaja.


title: Alan Hutton

text: Oikea pakki Hutton teki Rangers-debyyttinsä 22. joulukuuta 2002 ottelussa Partick Thistlea vastaan. Se oli hänen ainoa ottelunsa sillä kaudella. Kaudella 2003–2004 hän sai peliaikaa jo 11 ottelun verran ja teki myös ensimmäisen maalinsa 23. maaliskuuta 2004 ottelussa Dunfermline Athleticia vastaan. Seuraavana kautena hän oli joukkueen mukana voittamassa sekä liiga- ja liigacupmestaruutta. Otteluita Huttonille kertyi kauden aikana 12. Kaudella 2005–2006 Hutton pelasi 23 ottelussa ja sai arvokasta kokemusta eurokentiltä, kun hän pelasi mestarien liigaa.


title: Alan Hutton

text: 30. tammikuuta 2008 Hutton siirtyi Rangersista Englannin Valioliigaan Tottenham Hotspuriin. Siirtokorvaus oli arviolta 9 miljoonaa puntaa. Hutton oli Tottenhamiin Sevillasta siirtyneen manageri Juande Ramosin kolmas hankinta tammikuun 2008 siirtoikkunassa. Hutton tuli taistelemaan peliajasta toisen oikean laitapuolustajan Pascal Chimbondan kanssa kevätkaudella 2008. Keväällä 2010 hän kävi lainalla Sunderlandissa, josta palasi kaudeksi 2010–2011 takaisin Tottenhamiin. Kaudeksi 2011–2012 hän siirtyi Aston Villaan.


title: Alan Hutton

text: Skotlannin maajoukkuetta Hutton on edustanut 50 kertaa.


title: Jon Inge Høiland

text: Jon Inge Høiland (s. 20. syyskuuta 1977 Fåberg, Norja) on norjalainen jalkapalloilija, joka edustaa norjalaista Rosenborgia.


title: Jon Inge Høiland

text: Høiland on edustanut peliuransa aikana myös kasvattajaseuraansa Fåbergiä, Bryneä (1995–1996), Kongsvingeriä (1997–1998), IFK Göteborgia (1999–2002), Malmö FF:ää (2003–2007), 1. FC Kaiserslauternia (lainalla 2006) ja Stabækia (2007–2010).


title: Jon Inge Høiland

text: Norjan maajoukkueessa Høiland on pelannut 25 ottelua.


title: Phil Jagielka

text: Philip "Phil" Jagielka (s. 17. elokuuta 1982 Manchester, Englanti) on englantilainen jalkapalloilija, joka edustaa Englannin Valioliigassa pelaavaa Evertonia, johon hän siirtyi heinäkuussa 2007 neljällä miljoonalla punnalla. Jagielka on monipuolinen pelaaja, jota käytetään yleensä puolustuksessa tai keskikentällä. Sheffield Unitedin aikoinaan manageri Neil Warnock pani hänet myös maalivahdiksi.


title: Phil Jagielka

text: Vuodesta 1999 vuoteen 2007 Sheffield Unitedia edustanut Jagielka debytoi joukkueessa 5. toukokuuta 2000 ottelussa Swindon Townia vastaan. 254 liigaottelua Unitedissa pelannut englantilainen siirtyi kesällä 2007 Evertoniin.


title: Phil Jagielka

text: Jagielkalla on myös kokemusta Englannin nuorten maajoukkueen ja Englannin B-maajoukkueen peleistä. Englannin A-maajoukkueessa Jagielka teki debyyttinsä Trinidadia ja Tobagoa vastaan 1. kesäkuuta vuonna 2008. Toisen ottelunsa hän pelasi Espanjaa vastaan alkutalvesta 2009. Hänet kutsuttiin maaliskuussa 2009 vielä ystävyysotteluun Slovakiaa ja MM-karsintaotteluun Ukrainaa vastaan. Kaikkiaan hän on pelannut 40 maaottelua ja tehnyt niissä kolme maalia.


title: Virginianmansikka

text: Virginianmansikka ("Fragaria virginiana") on Pohjois-Amerikasta lähtöisin oleva mansikkalaji. Monet alkuperäiskansat ovat syöneet sen marjoja ja keittäneet sen lehdistä yrttiteetä.


title: Virginianmansikka

text: Viljelykasvina käytettävä puutarhamansikka on virginianmansikan ja chilenmansikan risteytys.


title: Amund Skiri

text: Amund Skiri (s. 25. helmikuuta 1978) on norjalainen jalkapalloilija. Hän pelaa tällä hetkellä Norjan pääsarjassa Aalesunds FK:n joukkueessa. Aiemmin hän on pelannut myös Åndalsnesin ja Vålerengan riveissä.


title: Stargate Continuum

text: Stargate Continuum on 29. heinäkuuta 2008 julkaistu, kanadalais-yhdysvaltalaisen scifisarja Tähtiportin maailmaan sijoittuva elokuva.


title: Stargate Continuum

text: Elokuvan kuvaukset alkoivat 23. maaliskuuta 2007. Kuvaukset tehtiin The Bridge Studiosissa Vancouverissa sekä Yhdysvaltain merivoimien avustuksella pohjoisella napa-alueella, noin 200 merimailia Prudhoe Baysta pohjoiseen. Matkaan käytetty Los Angeles-luokan sukellusvene "USS Alexandria" nähdään myös elokuvassa.


title: Stargate Continuum

text: Stargate Continuumin budjetti oli 7 miljoonaa dollaria. Elokuva on kerännyt tuloja Yhdysvalloissa 8 miljoonan dollarin edestä.


title: Stargate Continuum

text: Suomessa elokuva julkaistiin DVD:llä 17. joulukuuta 2008.


title: Jim Ward

text: James Kevin Ward (s. 19. toukokuuta 1959 New York, New York) on yhdysvaltalainen Daytime Emmy -palkittu ääninäyttelijä, joka on ääninäytellyt monissa videopeleissä ja elokuvissa. Hän on myös toinen isännistä radio-ohjelmassa "The Stephanie Miller Show", jossa Ward muun muassa imitoi poliittisia vaikuttajia ja julkisuuden henkilöitä. Samassa ohjelmassa Ward kertoi opiskelleensa Kalifornian yliopistossa, jossa hänen isänsä Don Ward työskenteli aikoinaan opettajana.


title: Yläsäiniö

text: Yläsäiniö (nyk. ) (myös Säiniö, ja v:sta 1948 ) on Leningradin alueen Viipurin piirin Kähärin (Gontšarovo) maalaiskuntaan kuuluva maaseututaajama Karjalankannaksella.


title: Yläsäiniö

text: Suomeen kuuluessaan Yläsäiniö oli Viipurin maalaiskunnan itäosassa Viipurin kaupungin ja Kuolemajärven kunnan välisellä alueella sijainnut kylä.


title: Yläsäiniö

text: Vuosina 1761–1813 Yläsäiniöllä toimi rautaruukki.


title: Yläsäiniö

text: Yläsäiniö oli asukasluvultaan Viipurin maalaiskunnan suurin kylä. Vuonna 1937 kylässä oli 1 932 asukasta. Asutus sijoittui kylän läpi kulkevan Viipurin–Pietarin radan ja Säiniönjoen varteen. Rautatien lisäksi kylän läpi kulki Valtatie 15 Viipurista Rajajoelle sekä Kantatie 63 Viipurista Kivennavalle. Kylän suurin taajama oli Viipurin kaupungin rajan tuntumassa sijainnut Säiniön asema (v:sta 1948 ). Toinen taajama oli Näykkijärven pohjoispuolella, Kuolemajärven kunnan rajan tuntumassa sijainnut Honkaniemi, joka sekin oli rautatieaseman ympärille kehittynyt. Säiniön ja Honkaniemen asemien välillä oli lisäksi Rauhala ja Rauhala itäinen -nimiset rautatieliikennepaikat sekä Luurinmäen asutusalue.


title: Yläsäiniö

text: Vuonna 1920 Yläsäiniöstä esitettiin muodostettavaksi Säiniö -niminen seurakunta yhdessä Hämäläisen, Suurperon ja Aution kylien kanssa, mutta se hylättiin.


title: Yläsäiniö

text: Yläsäiniöllä oli perinteisen maatalousväestön lisäksi suuri taajamaväestö. Monet yläsäiniöläiset työskentelivätkin maatalouden sijasta oman kylän taajamien tuotantolaitoksissa tai kävivät Viipurin kaupungissa töissä. Säiniön taajamassa toimivat Säiniön tiilitehdas ja Säiniön Puunjalostus Oy:n puusepäntehdas, joissa kummassakin oli noin 25 työntekijää. Lisäksi kylässä toimi Ylä-Säiniön Sähkö Oy:n sähkölaitos, Honkaniemen Saha Oy, Viipurin Kauppa Oy:n omistama Säiniön sähkömylly ja J.V. Lappalaisen mylly Säiniöllä. Vuonna 1937 Yläsäiniöllä oli 545 ha peltoa, 2 ha niittyä ja 1 154 ha metsää.


title: Yläsäiniö

text: Säiniöllä toimi osuuskassa, apteekki, useita yksityiskauppoja, Viipurin Osuusliike r.l:n myymälä, piirikirjasto, koulukirjasto, seurakuntakeskus ja Luurinmäen rukoushuone.


title: Yläsäiniö

text: Yläsäiniöllä oli kaksi kansakoulua. Säiniön kansakoulu sijaitsi Säiniön taajamassa ja sen koulupiiri käsitti Yläsäiniön länsiosan lisäksi suurimman osan Hämäläisen kylää ja joitakin tiloja Suurperon kylästä. Se oli Viipurin maalaiskunnan suurin koulu. Säiniön asukasluku kasvoi nopeasti Viipurin kaupungin läheisyyden vuoksi ja niinpä vuonna 1903 rakennettu koulu kävi ahtaaksi. Vuonna 1924 ostettiin kahden läheisen tilan päärakennukset koulukäyttöön ja lisäksi rakennettiin lisärakennus, johon tuli liikuntasali, käsityöluokka ja vahtimestarin asunto. Vuonna 1939 Säiniön koulussa oli 9 opettajaa ja 325 oppilasta. Säiniön koulun kaikki neljä rakennusta tuhoutuivat talvisodassa. Vuonna 1942 rakennettiin Säiniölle väliaikainen koulurakennus. Syksyllä 1943, jolloin osa väestöstä oli palannut Yläsäiniölle, oli koulussa 180 oppilasta.


title: Yläsäiniö

text: Yläsäiniön itäosa kuului Honkaniemen kansakoulupiiriin, jonka koulu sijaitsi Honkaniemessä. Honkaniemen koulu oli aloittanut toimintansa 1922. Vuonna 1939 Honkaniemen koulussa oli 3 opettajaa ja 81 oppilasta. Honkaniemeen valmistui jatkosodan aikana uusi koulu.


title: Yläsäiniö

text:
Yläsäiniöllä toimi useita eri alojen yhdistyksiä: Säiniön nuorisoseura "Kataja", Säininön suojeluskunta, jolle valmistui talo vuonna 1937, Säiniön metsästysyhdistys ja Säiniön marttayhdistys perustettiin vuonna 1938. Urheiluseuroja oli kolme: Säininö Jäntevät (per. 1921), Honkaniemen Niemenpojat ja Säiniön ns. Katajan Urheilijat (per. 1927). Lisäksi yksi Viipurin pitäjän maamiesseuran maamiesseurapiireistä toimi Säiniöllä. Säiniön seurakuntapiiri perustettiin 1931 ja sillä oli oma toimitalo, jonka se 1935 myi Viipurin maaseurakunnalle kappalaisen pappilaksi. Seurakuntapiiri hankki tämän jälkeen läheltä uuden toimitalon, Luurinmäen rukoushuoneen. Säiniöllä toimi myös kuoro ja pyhäkoulu.
Talvisodan aikana Yläsäiniön väestö evakuoitiin Keski-Suomeen. Sodan loppuvaiheessa taistelut ulottuivat Yläsäiniölle asti. Moskovan rauhassa Yläsäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.


title: Aldershot

text: Aldershot on kaupunki Hampshiren kreivikunnassa Englannissa. Se sijaitsee 55 kilometriä Lontoosta lounaaseen. Kaupungissa asuu 33 840 asukasta. Kaupungilla merkittävä historia sotilaskaupunkina ja sitä kutsutaankin lempinimellä "Home of the British Army". Sen laitamilla on sotahistoriallinen museo.


title: Aldershot

text: Vuonna 1972 Irlannin tasavaltalaisarmeija IRA räjäytti kaupungin varuskunta-alueella autopommin ja kuusi siellä työskentelevää siviiliä kuoli.


title: Gillingham

text: Gillingham on kaupunki Kentin kreivikunnassa Englannissa. Kaupungissa asui 99 773 asukasta vuonna 2001. Kaupunki muodostaa muun muassa Rochesterin kanssa yhteen sulautuneiden kaupunkien konurbaation, jota kutsutaan Medwayksi. Gillingham on jalkapalloseura Gillingham FC:n kotikaupunki.


title: Gillingham

text: Gillingamissa on Britannian pioneerien varuskunta ja pioneerimuseo.


title: Gone Again

text: Gone Again on amerikkalaisen laulaja-lauluntekijä Patti Smithin kuudes albumi. Gone Again on Smithin toinen soolojulkaisu, ja se julkaistiin 18. kesäkuuta 1996.


title: Gone Again

text: Levyntekoa edelsi usean Smithin läheisen ja kollegan poismeneminen. Levy sisältää tribuutteja ja viittauksia niin hänen edesmenneeseen aviomieheensä kuin Kurt Cobainiinkin ja levyä hallitsee tunne menetyksestä. Kappale About a Boy kertoo Cobainista, ja viittaa Nirvana-yhtyeen lauluun About a Girl.


title: Mika Mäkelä

text: Mika Mäkelä (s. 1965) on suomalainen näyttelijä ja yrittäjä.


title: Mika Mäkelä

text: Rauni Mollberg kiersi ympäri Suomea etsiessään tuoreita kasvoja näyttelijöiksi elokuvaansa "Tuntematon sotilas" (1985). Mollberg oli innokas raveissa kävijä ja näissä piireissä hän sattumalta kohtasi myös toisen innokkaan ravimiehen, Mika Mäkelän. Mollberg pyysi 18-vuotiasta nuorukaista koekuvauksiin. Tämä johti lopulta siihen, että hämäläiselle Mäkelälle lankesi pohjoiskarjalaisen lunkin ja pinnarin sotamies Rahikaisen rooli.


title: Mika Mäkelä

text: Armeijaa vielä käymättömälle Mäkelälle toimiminen "Tuntemattoman sotilaan" näyttelijänä nostatti pasifistisia tuntoja, mutta ei kuitenkaan niin paljon, että hän olisi jättänyt armeijan väliin. Asepalveluksensa Mäkelä suoritti Turun 2. erillisessä autokomppaniassa. Elokuva sai ensi-iltansa hänen armeijassa ollessaan. Mäkelä otti yhteyttä Finnkinoon ja järjesti komppanialleen ilmaisen erikoisnäytöksen.


title: Mika Mäkelä

text: Mäkelälle ei kuitenkaan syntynyt "Tuntemattomasta sotilaasta" erityistä hinkua päästä näyttelijäksi. Hinku maailmalle oli suurempi ja Mäkelä ryhtyi ajamaan rekkaa ympäri Eurooppaa. Mutta näyttelemistä hän ei kuitenkaan kokonaan lopettanut. Hän toimi avustajana muutamissa dokumenteissa ja opetusfilmeissä. Hänellä oli myös pieni rooli Carl Mestertonin suositussa televisiosarjassa "Metsolat" (1993–1995). Hän esitti myös pientä lehtimiehen osaa Mollbergin elokuvassa "Ystävät, toverit" (1985).


title: Mika Mäkelä

text: Nykyisin Mäkelä toimii yrittäjänä Tampereella. 2000-luvun alussa hän perusti kukkien maahantuontiyrityksen. Mäkelällä on mökki Somerolla, jossa hän viettää puolet vuodesta avovaimonsa kanssa.


title: Max von Sydow

text: Max Carl Adolf von Sydow (s. 10. huhtikuuta 1929 Lund) on kansainvälisen uran luonut ruotsalainen näyttelijä. Hän on näytellyt urallaan muun muassa ruotsalaisissa, yhdysvaltalaisissa, espanjalaisissa ja italialaisissa elokuvissa. Parhaiten von Sydow kuitenkin tunnetaan rooleistaan useissa Ingmar Bergmanin ohjaamissa elokuvissa.


title: Max von Sydow

text: Von Sydowin vanhemmat olivat Lundin yliopiston professori Carl Wilhelm von Sydow ja paronitar Greta Rappe. Hän pääsi ylioppilaaksi vuonna 1947 ja opiskeli Dramatenin näyttelijäkoulussa 1948–1951. Hänen oppilastovereitaan olivat muun muassa Ingrid Thulin, Allan Edwall ja Margaretha Krook. Myöhemmin von Sydow oli kiinnitettynä Dramateniin 13 vuoden ajan vuodesta 1960 lähtien.


title: Max von Sydow

text: Elokuvadebyyttinsä von Sydow teki vuonna 1949 Alf Sjöbergin elokuvassa "Hän oli vain äiti". Hän työskenteli 1955–1960 Malmön kaupunginteatterissa, missä ohjaajana toimi Ingmar Bergman. Von Sydowin myöhemmän maineen pohjusti pääsy Bergmanin ympärilleen keräämään kiinteään työryhmään, jonka muita näyttelijäjäseniä olivat muun muassa Gunnar Björnstrand, Erland Josephson, Ingrid Thulin, Harriet Andersson ja Bibi Andersson. Von Sydow näytteli kaikkiaan yhdessätoista Bergmanin valkokangaselokuvassa ja kahdessa televisioelokuvassa vuosina 1956–1970.


title: Max von Sydow

text: Kansainvälisen uran käynnisti nimirooli George Stevensin Jeesus-elämäkerrassa "Mies Nasaretista" (1965). Myöhemmin von Sydow on työskennellyt muun muassa John Hustonin, Sydney Pollackin, John Boormanin, Woody Allenin, Bertrand Tavernierin, Lars von Trierin, Steven Spielbergin, Wim Wendersin, Ridley Scottin ja Martin Scorsesen ohjauksessa.


title: Max von Sydow

text: Von Sydow näytteli vuonna 2015 ensi-iltansa saaneessa elokuvassa "".


title: Max von Sydow

text: Von Sydow on ollut naimisissa kahdesti. Eroon päättyneestä avioliitosta Christina Olinin kanssa (1951–1996) hänellä on kaksi lasta. Liiton Cathrine Breletin kanssa hän on solminut 1997.


title: Max von Sydow

text: Lisäksi von Sydow näytteli Bergmanin televisioelokuvissa "Herr Sleeman kommer" (1957) ja "Rabies" (1958).


title: Tero Niva

text: Tero Henrikki Niva (29. toukokuuta 1962 Salo – 24. tammikuuta 2003 Espoo) oli suomalainen näyttelijä ja insinööri.


title: Tero Niva

text: Niva oli amatöörinäyttelijä, joka on näytellyt kahdessa merkittävässä suomalaisessa elokuvassa. Näistä ensimmäinen oli yksi kolmesta pääosasta Mikko Niskasen nuorisokuvauksessa "Ajolähtö" (1982). Tässä elokuvassa Niva näytteli Latea, itsensä juurettomaksi tuntevaa nuorta miestä, joka lopulta päätyy itsemurhaan. Tämän jälkeen Niva näytteli Vanhalan roolin Rauni Mollbergin Väinö Linna - filmatisoinnissa "Tuntematon Sotilas" (1985).


title: Tero Niva

text: Niva aloitti näyttelijänuransa jo lukioiässä, ja hän joutui tekemään vaikean valinnan teatteriopintojen ja teknillisen opiston välillä. Hän valitsi jälkimmäisen, ja hän valmistui Helsingin teknillisestä opistosta elektroniikkainsinööriksi. Varsinaisen elämänuransa hän teki UNIX-spesialistina.


title: Tero Niva

text: Niva kuoli nopeasti edenneeseen kurkkusyöpään vain 40 vuoden ikäisenä.


title: Tero Niva

text: Tero Niva oli myös radioamatööri vuodesta 1983 tunnuksella OH6XL.


title: Ingrid Thulin

text: Ingrid Lilian Thulin (27. tammikuuta 1926 Sollefteå – 7. tammikuuta 2004 Tukholma) oli kansainvälisen uran luonut ruotsalainen näyttelijä, joka muistetaan parhaiten useista rooleistaan Ingmar Bergmanin ohjaamissa elokuvissa.


title: Ingrid Thulin

text: Thulin muutti kotiseudultaan Tukholmaan jo 17-vuotiaana. Hän opiskeli ensin balettia ja kouluttautui sitten näyttelijäksi 1948–1951 Dramatenin oppilaskoulussa, missä hänen kurssitovereitaan olivat muun muassa Max von Sydow ja Margaretha Krook. Heti valmistumisvuonnaan hän sai kiinnityksen Dramatenin näyttelijäkuntaan, mutta siirtyi sieltä nopeasti ensin Nya teaterniin ja muutaman freelancer-vuoden jälkeen edelleen Malmön kaupunginteatteriin 1956. Pääosa Nya teaternin näytelmässä "Gigi" merkitsi läpimurtoa teatterissa.


title: Ingrid Thulin

text: Ensimmäiset elokuvaroolinsa Thulin teki vuonna 1948, mutta ennen yhteistyötä Ingmar Bergmanin kanssa hän ei päässyt merkittäviin osiin vaan ohjaajat keskittyivät hänen ylistettyyn skandinaaviseen kauneuteensa. Näyttelijän ensimmäinen Bergman-rooli oli Marianne elokuvassa "Mansikkapaikka" (1957). Noista ajoista lähtien hän kuului Bergmanin ympärille 1900-luvun puolivälistä muodostuneeseen kiinteään työryhmään, jonka muita näyttelijäjäseniä olivat muun muassa Gunnar Björnstrand, Erland Josephson, Max von Sydow, Harriet Andersson ja Bibi Andersson. "Mansikkapaikan" ohella hänen keskeisiä Bergman-töitään olivat "Hiljaisuus" (1963) sekä "Kuiskauksia ja huutoja" (1973). Esimerkiksi "Talven valoa" -elokuvassa (1963) hän mielellään kätki edustavan ulkonäkönsä näytellessään Gunnar Björnstrandin esittämän päähenkilön alistettua, ihottumasta kärsivää naisystävää.


title: Ingrid Thulin

text: Thulinille avautui kansainvälinen ura jo 1950-luvun puolivälissä, kun hän esiintyi yhdysvaltalaisen televisiosarjan muutamassa jaksossa. Sarjaan perustuvassa samannimisessä elokuvassa "Kansainvälistä vakoilua" (1956) hänellä oli päärooli Robert Mitchumin rinnalla. Kansainvälisen uran huipennus oli Sophie von Essenbeckn osa Luchino Viscontin natsi-Saksan analyysissa "Kadotetut" (1969). Thulin mainitaan usein Greta Garbon ja Ingrid Bergmanin jälkeen kaikkien aikojen merkittävimpänä ruotsalaislähtöisenä naispuolisena elokuvatähtenä.


title: Ingrid Thulin

text: Thulin oli naimisissa Claes Sylwanderin kanssa 1952–1955 ja elokuvakriitikko Harry Scheinin kanssa 1956–1989. Kumpikin avioliitto päättyi avioeroon. Hän asui 1960-luvun lopulta asti Roomassa, missä omistautui vanhemmalla iällä tulevien näyttelijöiden opettamiseen. Thulinin muutamasta elokuvaohjauksesta tunnetuin on osaksi omaelämäkerrallinen "Brusten himmel" (1982), joka sijoittuu toisen maailmansodan aikaan.


title: Ingrid Thulin

text: Näyttelijän muistelmateos "Någon jag kände" ilmestyi 1992. Tammikuussa 2003 Thulin palasi Italiasta synnyinmaahansa Ruotsiin saamaan hoitoa todettuun syöpään ja kuoli siellä tuohon sairauteen vuotta myöhemmin, 20 päivää ennen 78. syntymäpäiväänsä.


title: Ingrid Thulin

text:
1957 – "Mansikkapaikka"
1958 – "Elämän kynnyksellä"
1958 – "Kasvot"
1963 – "Talven valoa"
1963 – "Ett drömspel" (tv-elokuva)
1963 – "Hiljaisuus"
1968 – "Suden hetki"
1969 – "Riitti" (tv-elokuva)
1973 – "Kuiskauksia ja huutoja"
1984 – "Harjoitusten jälkeen" (tv-elokuva)


title: Ingrid Thulin

text:
1960 – "Domaren – tuomari" (ohjaus Alf Sjöberg)
1966 – "Öiset leikit" (ohjaus Mai Zetterling)


title: Pekka Ketonen

text: Pekka Ketonen (s. 9. kesäkuuta 1961, Helsinki) on suomalainen näyttelijä.


title: Pekka Ketonen

text: Ketosen merkittävin rooli näyttelijänä on upseeri Jorma Kariluodon rooli Rauni Mollbergin Väinö Linna-filmatisoinnissa "Tuntematon Sotilas" (1985). Tämän lisäksi hänellä on ollut pieni rooli muun muassa Heikki Partasen elokuvassa "Ramses ja unet" (1982), sekä niin ikään Rauni Mollbergin ohjaamassa elokuvassa "Ystävät, toverit" (1990).


title: Kōbō Abe

text: Kōbō Abe (, oikea nimi Kimifusa Abe , 7. maaliskuuta 1924 Tokio – 22. tammikuuta 1993) oli japanilainen kirjailija, valokuvaaja ja keksijä. Abe oli kansainvälisesti tunnettu kirjailija, jota on verrattu muun muassa Franz Kafkaan. Aben tuotantoon kuuluu romaaneja, novelleja ja näytelmiä. Häneltä on suomennettu kaksi romaania.


title: Raymond Abrashkin

text: Raymond Abrashkin (9. maaliskuuta 1911 – 25. elokuuta 1960) oli yhdysvaltalainen käsikirjoittaja ja kirjailija. Nuorten tieteiskirjailijana hän loi suositun "Danny Dunn" -sarjan yhdessä Jay Williamsin kanssa.


title: Raymond Abrashkin

text: Abrashkinin vanhemmat olivat Ukrainassa syntynyt Harry Abrashkin ja englantilainen Bertha Kornfeld. Raymond Abrashkin syntyi New Yorkissa. Vuoden 1935 tienoilla hän meni naimisiin Evelyn Kurinskin kanssa.


title: Peter Ackroyd

text: Peter Ackroyd (s. 5. lokakuuta 1949 Lontoo) on brittiläinen kirjailija, toimittaja ja kirjallisuusarvostelija.


title: Peter Ackroyd

text: Ackroyd valmistui Cambridgen yliopiston Clare Collegesta ja opiskeli Yalen yliopistossa. Palattuaan Yhdysvalloista hän työskenteli Lontoossa "The Spectator" -lehden kirjallisuustoimittajana 1973–1977, vastaavana toimittajana ja elokuvakriitikkona 1978–1982. Ackroyd on tehnyt myös radio-ohjelmia ja toiminut "The Times" -lehden kirjallisuuskriitikkona.


title: Peter Ackroyd

text: Ackroyd on kirjoittanut muun muassa romaaneja, elämäkertoja sekä lasten tietokirjoja. Ackroydin romaani "Chatterton" (1987) oli ehdolla Booker-palkinnon saajaksi. Romaani kertoo runoilija Thomas Chattertonista (1752–1770) ja hänen vuonna 1856 maalatusta muotokuvastaan.


title: Peter Ackroyd

text: Ackroyd on ollut Royal Society of Literaturen jäsen vuodesta 1984 lähtien.


title: Kari Kihlström

text: Kari Kihlström (s. 20. elokuuta 1946, Jyväskylä) on suomalainen näyttelijä.


title: Kari Kihlström

text: Kihlström on tullut tunnetuksi elokuvista "Talvisota" (1989) ja "Porttikielto taivaaseen" (1990). Tämän lisäksi hän on näytellyt muun muassa TV-sarjoissa "Tuntemattomalle jumalalle" (1993) ja "Nuijasota" (1993), jossa hän esitti Klaus Flemingiä. Myöhemmin Kihlström on näytellyt mm. Jyväskylän kaupunginteatterissa.


title: Appositio

text: Appositio (, "verrata", "asettaa vastakkain"), lisämäärite, on nimitys tyypillisesti nominilausekkeelle, joka on lauseessa toisen samana lauseenjäsenenä toimivan ja samaa tarkoittavan lausekkeen välittömässä yhteydessä. Nämä lausekkeet yhdessä muodostavat appositiorakenteen, jossa kaksi samanarvoista ja samaa tarkoittavaa lauseketta eivät toimi toistensa määritteinä. Appositio voidaan erottaa myös pilkulla, jolloin se seuraa määrittelemäänsä sanaa, eikä se verbin puuttumisen vuoksi muodosta uutta lausetta. Virke sinänsä on yleensä täydellinen ilman appositiotakin.


title: Appositio

text: Seuraavissa esimerkeissä appositiot on merkitty kursiivilla:


title: C-duuriasteikko

text:
C-duuriasteikko on C:stä alkava sävelasteikko, johon kuuluvat sävelet C, D, E, F, G, A, H ja C. Sen rinnakkaisasteikko on a-molli ja muunnossävellaji on c-molli. C-duurin subdominanttisävellaji on F-duuri ja dominanttisävellaji on G-duuri.
C-duuri on yksi yleisimpiä sävelasteikoita. Se mielletään useimmiten helpoksi soittaa, koska sävelasteikossa ei ole korotettuja tai alennettuja säveliä, ja se on monien instrumenttien perussävellaji; esimerkiksi pianon valkeat koskettimet vastaavat C-duuriasteikkoa.


title: C-duuriasteikko

text: Haydn teki 19 sinfoniaa C-duurissa, toiseksi eniten D-duurin jälkeen. Mozart ja Haydn tekivät useita messuja C-duurissa. Jotkin säveltäjät, kuten Berlioz, eivät pitäneet C-duurista ollenkaan, ja Debussy sanoi, ettei hän uskonut "C-duurin ylivaltaan". Sibeliuksen kolmas ja seitsemäs sinfonia ovat C-duurissa, ja Sibelius teki myös useita muita teoksia tässä sävellajissa.


title: Eşref Apak

text: Eşref Apak (s. 3. tammikuuta 1982 Kalecik, Turkki) on turkkilainen moukarinheittäjä.


title: Eşref Apak

text: Apak kilpaili 1999 Bydgoszczin alle 18-vuotiaiden MM-kisoissa, joissa hän sijoittui moukarinheitossa viidenneksi. Seuraavana vuonna hän voitti Santiago de Chilen nuorten MM-kisoissa kultaa heitettyään 69,97. Vuonna 2001 hän oli Grosseton alle 20-vuotiaiden EM-kilpailuissa kolmas ja Välimeren kisoissa kuudes. Hän sai hopeaa alle 23-vuotiaiden EM-kilpailuissa Bydgoszczissa 2003.


title: Eşref Apak

text: Ateenan olympialaisissa 2004 Apak voitti olympiapronssia tuloksella 79,51. Seuraavana vuonna hän heitti Euroopan talviheittocupissa viidenneksi, voitti Välimeren kilpailut ja sijoittui Universiadeissa toiseksi, mutta karsiutui Helsingin MM-kisoissa. Vuonna 2006 Apak oli Euroopan talviheittocupissa neljäs ja karsiutui Göteborgin EM-kisoissa. Vuonna 2007 hän sijoittui kolmanneksi Euroopan talviheittocupissa ja 11:nneksi Osakan MM-kisoissa. Seuraavana vuonna hän oli viides Euroopan talviheittocupissa, mutta karsiutui Pekingin olympialaisissa. Hän sijoittui Välimeren kisoissa 2009 neljänneksi. Hän karsiutui loppukilpailusta MM-kilpailuissa Berliinissä 2009 ja Daegussa 2011 sekä olympialaisissa Lontoossa 2012.


title: Eşref Apak

text: Kesäkuussa 2013 Apak antoi positiivisen dopingnäytteen ja sai kahden vuoden kilpailukiellon ajalle 26.6.2013–25.6.2015.


title: Eşref Apak

text: Apak karsiutui loppukilpailusta Rio de Janeiron olympialaisissa 2016, MM-kilpailuissa Pekingissä 2015 ja Lontoossa 2017 sekä Amsterdamin EM-kilpailuissa 2016.


title: Maillot vert

text: Maillot vert (Vihreä paita) on ranskaa ja tarkoittaa Ranskan ympäriajon pistekilpailua johtavan ja sen voittajan ylle etappien jälkeen ja lopussa puettavaa paitaa. Maillot vert tuli kilpailuihin mukaan vuonna 1953 täydentämään Maillot jaunea eli Keltaista paitaa, joka on kokonaiskilpailun johtajan ja koko kilpailun voittajan tunnus. Vihreä väri valittiin tunnukseksi, koska alussa paidan sponsorina toimi ruohonleikkureita valmistava yritys. Tästä huolimatta vuoden 1968 kilpailuissa paidan tunnus oli punainen väri, joka miellytti enemmän tuolloista sponsoria. Maillot vert on myös yleisempi tunnus maantienpyöräilyn pistekilpailun johtajalle sekä Ranskassa että myös muualla.


title: Maillot vert

text: Maillot vertin olemassaolon ensimmäisinä vuosina kilpailijat saivat rankaisupisteitä, jos eivät sijoittuneet tarpeeksi kärkeen kilpailun etapeilla. Näin vähiten rankaisupisteitä kerännyt kilpailija oli pistekilpailun voittaja. Kuitenkin vuodesta 1959 lähtien järjestelmään tuli muutos ja eniten etappien aikana pisteitä kerännyt on kokonaispistekilpailun voittaja. Luonnollisesti hyvästä etappisijoituksesta kertyy suurempi pistemäärä kuin huonosta sijoituksesta.


title: Maillot vert

text: Kun Keltainen paita on tunnustuksena yleiskilpailun voitosta ja sen saa vähiten aikaa ympäriajoon kuluttanut kilpailija, niin Vihreä paita on parhaiten joka etapilla ympäriajon aikana ja matkalle sijoitettujen kiripisteiden kohdalla sijoittuneen kilpailijan tunnus. Näitä matkan varrelle sijoitettuja kiripisteitä on yleensä tasamaaetapeilla ja siksi yleensä Vihreän paidan voittajat ovat olleet erinomaisia kirimiehiä ja näin siitä on tullut eräänlainen sprinttereiden tunnus. Nämä sprintterit yleensä ovat pääjoukon mukana lähes koko kilpailun ajan, mutta lähtevät juuri ennen maalia hurjaan kiriin pyrkien voittamaan etapin aivan viimeisten metrien aikana.


title: Maillot vert

text: Kuten kaikki Ranskan ympäriajon paidat, niin Maillot vert’in valmistaa amerikkalainen urheiluasujen valmistaja Nike ja paidan sponsorina on toiminut vuodesta 1991 lähtien Ranskan kansallinen hevospeliyhtiö PMU.


title: Rengasevätokko

text: Rengasevätokko ("Signigobius biocellatus") on tokkoihin kuuluva kala. Se on sukunsa ainut laji.


title: Rengasevätokko

text:
Rengasevätokko kasvaa noin seitsemän senttiä pitkäksi. Sen yleisväri on harmaanruskean kirjava, selkäevässä on kaksi silmäkuviota.
Rengasevätokko elää luonnossa Tyynenmeren länsiosissa.


title: Rengasevätokko

text: Rengasevätokko kaivelee ruokaa pohjahiekan seasta. Se elää yleensä pareittain.


title: Rengasevätokko

text: Rengasevätokkoa on vaikea opettaa syömään korvikeruokaa: se haluaa pyydystää itse ruokansa pohjahiekan seasta. Niinpä altaassa on hyvä olla elävää kiveä, jossa erilaiset madot ja pienet katkaravut voivat lisääntyä. Tarjottavan valmisruoan on oltava lihapitoista: mielellään eläviä matoja, massiäyriäisiä, "Artemia"-äyriäisiä ja muuta pakasteruokaa.


title: Päämajan reserviupseerikoulu

text: Päämajan reserviupseerikoulu myöhemmin Sotavänrikkikoulu oli Mannerheimin 14. maaliskuuta 1918 antaman käskyn mukaan perustettu koulu reserviupseerien kouluttamista varten.


title: Päämajan reserviupseerikoulu

text:
Koulu toimi 20. maaliskuuta – 28. huhtikuuta 1918 välisenä aikana. Ensimmäiset kurssit järjestettiin Kotiniemen kasvatuslaitoksessa lähellä Vippulaa, jolta ensimmäiset vänrikit valmistuivat 26. huhtikuuta 1918. Tässä yhteydessä koulun nimi muutettiin Sotavänrikkikouluksi. Päämajan Reserviupseerikoulun johtajana toimi eversti Karl Emil Berg ja komppanianpäällikkönä jääkärikapteeni A. K. A. Lang sekä opettajana muun muassa jääkärivaravääpeli Juhani Toro.
Vaikka koulutuksen tavoitteena oli tuottaa reserviupseereita valkoiseen armeijaan, Mannerheim ylensi kurssilaiset koulun päättymispäivänä 26. huhtikuuta aktiivi vänrikeiksi. Oppilaita Päämajan Reserviupseerikoulussa oli 118, jotka suorittivat sen hyväksytysti. Koulun seuraava kurssi aloitettiin Sotavänrikkikoulun nimellä Mikkelissä 10. Toukokuuta 1918, mutta siirrettiin kurssin kuluessa Helsinkiin. Koulun päälliköksi nimitettiin jääkärimajuri Nils Gadolin. Kurssin päätyttyä koulu lakautettiin.


title: Päämajan reserviupseerikoulu

text: Myöhemmin kurssin suorittaneet teettivät erityisen kurssimerkin, josta tunnetaan kaksi erilaista versiota.


title: Dmitri Karpov

text: Dmitri Karpov (s. 23. heinäkuuta 1981, Karaganda, Neuvostoliitto) on kazakstanilainen moniottelija, kolminkertainen arvokisamitalisti.


title: Dmitri Karpov

text: Karpov sijoittui 2000 Santiago de Chilen nuorten MM-kisoissa kymmenottelussa neljänneksi tuloksella 7366. Seuraavana vuonna hän voitti lajissa Itä-Aasian mestaruuden. Vuonna 2002 hän oli Aasian kisoissa kymmenottelussa toinen ja Aasian mestaruuskilpailuissa pituushypyssä kahdeksas tuloksella 770. Seuraavana vuonna hän voitti Kazakstanin sisäratojen mestaruuden seitsenottelussa ja ulkoratojen mestaruuden 200 metrin juoksussa. Pariisin MM-kisoissa hän voitti kymmenottelussa MM-pronssia tuloksella 8374. Vuonna 2004 Karpov sijoittui neljänneksi Budapestin sisäratojen MM-kisoissa seitsenottelussa tuloksella 6155 ja voitti myöhemmin samana vuonna olympiapronssia Ateenan olympialaisissa tuloksella 8725. Helsingin MM-kisoissa 2005 hän keskeytti.


title: Dmitri Karpov

text: Vuoden 2007 MM-kilpailuissa Osakassa Karpov otteli 8586 pisteellä pronssille. Myös sisäratojen MM-kilpailuissa 2008 Valenciassa hän sai pronssia. Pekingin olympialaisissa 2008 hän keskeytti. Berliinin MM-kisoissa 2009 ja Daegun MM-kisoissa 2011 hän sijoittui 21:nneksi.


title: Dmitri Karpov

text: Karpov on naimisissa kazakstanilaisen seitsenottelijan Irina Karpovan kanssa.


title: Aaron Egbele

text: Aaron Egbele (s. 29. tammikuuta 1979 Benin) on nigerialainen pikajuoksija.


title: Aaron Egbele

text: Egbele kilpaili Pariisin MM-kisoissa 2003, mutta karsiutui 100 metrin juoksun alkuerissä ajalla 10,43 sekä 200 metrin juoksun alkuerissä ajalla 21,24. Seuraavana vuonna hän karsiutui Budapestin sisäratojen MM-kisoissa 60 metrin juoksun välierissä ajalla 6,78. Myöhemmin samana vuonna Ateenan olympialaisissa hän oli Nigerian joukkueessa voittamassa 4 × 100 metrin viestijuoksussa olympiapronssia.


title: Saul Weigopwa

text: Saul Weigopwa (s. 14. kesäkuuta 1984 Song, Nigeria) on nigerialainen pikajuoksija, jonka päämatka on 400 metrin juoksu.


title: Saul Weigopwa

text: Weigopwa kilpaili vuonna 2001 Debrecenin alle 18-vuotiaiden MM-kisoissa, joissa karsiutui 200 metrin juoksun välierissä ajalla 22,02. Seuraavana vuonna hän karsiutui Kingstonin nuorten MM-kisoissa 400 metrin alkuerissä ajalla 47,86. Ateenan olympialaisissa 2004 hän karsiutui 400 metrin henkilökohtaisessa kilpailussa välierissä ajalla 45,67, mutta oli mukana Nigerian joukkueessa voittamassa olympiapronssia 4 x 400 metrin viestijuoksussa. Melbournen Kansainyhteisön kisoissa 2006 Weigopwa karsiutui 400 metrin välierissä. Pekingin olympialaisissa 2008 hän karsiutui 400 metrin välierissä ajalla 45,02 ja Berliinin MM-kisoissa 2009 alkuerissä ajalla 46,42.


title: Harold Shapero

text: Harold Samuel Shapero (29. huhtikuuta 1920 – 17. toukokuuta 2013) oli yhdysvaltalainen säveltäjä.


title: Harold Shapero

text: Shapero syntyi Massachusettsissa. Hän soitti lapsesta saakka pianoa ja perusti ystävänsä kanssa jazzyhtyeen. Hän opiskeli Nicolas Slonimskyn ja Ernst Krenekin, sitten Harvardin yliopistossa Walter Pistonin ja Paul Hindemithin johdolla. Hän oli 1940-luvulla Tanglewoodin ensimmäisiä opiskelijoita. Hänelle myönnettiin vuonna 1941 "Prix de Rome" teoksesta "Nine-Minute Overture". Sodan vuoksi hän ei kuitenkaan päässyt Italiaan.


title: Harold Shapero

text: Harvardista valmistuttuaan Shapero opiskeli Nadia Boulangerin johdolla. Hän tutustui myös Igor Stravinskiin. Hän meni vuonna 1945 naimisiin taidemaalari Esther Gellerin kanssa. Leonard Bernstein johti vuonna 1948 hänen "Symphony for Classical Orchestransa" kantaesityksen Bostonin sinfoniaorkesterin soittamana. Shapero sai Yhdysvalloissa välittömästi mainetta, mutta myös kritiikkiä; mm. Aaron Copland syytti häntä "New York Timesin" artikkelissa omaperäisyyden puutteesta.


title: Harold Shapero

text: Shapero opetti Brandeisin yliopistossa 37 vuotta. Hän sai vuonna 1953 Hannah-tyttären, ja 1961 hänelle myönnettiin Fulbright-stipendi. Hän vetäytyi Brandeisin yliopistosta vuonna 1988 mutta jatkoi vielä 2000-luvullakin säveltämistä sekä akustisille että elektronisille soittimille. Hän kuului Arthur Bergerin, Lukas Fossin, Irving Finen, Alexeï Haieffin ja Claudio Spiesin kanssa niin kutsuttuun Bostonin koulukuntaan.


title: Utin linnoitus

text: Utin linnoitus on linnoitus Utissa Kymenlaaksossa. Se on osa Venäjän 1700-luvulla rakentamaa Kaakkois-Suomen linnoitusjärjestelmää.


title: Utin linnoitus

text: Utti liitettiin Venäjään Turun rauhassa 1743, ja alue sijaitsi merkittävien kulkureittien risteyksessä. kesäkuussa 1789 Ruotsin joukot ylittivät rajan suuntana Lappeenranta. Ruotsille voitokas Utin taistelu siirsi painopistettä Haminan suuntaan, mikä herätti Venäjän ymmärtämään alueen sotilaallisen merkityksen.


title: Utin linnoitus

text: Linnoitustöitä johtanut kenraali Aleksandr Suvorov laski rakennuskustannusten olevan 3 995 ruplaa ja 75 kopeekkaa. Rakennustyöt aloitettiin kesällä 1791 ja päättyivät seuraavan vuoden syyskuussa. Päivittäin rakennustöihin osallistui 600 – 1133 sotilasta. Myös suomalaisia talonpoikia määrättiin linnoitustöihin. Linnoituksen varustukseen kuului 14 tykkiä ja kaksi haupitsia sekä noin 400 sotilaan pataljoona. Linnakkeeseen rakennettiin jokaiselle komppanialle oma kasarmirakennus sekä vartiotupa, huoltorakennuksia, ruutikellari, muonamakasiini, talli ja kaivo.


title: Utin linnoitus

text: Linnoitus jäi pian vanhanaikaiseksi rajan siirryttyä länteen. 1795 kenraalimajuri Jaan Peter van Suchtelenin suunnitelmissa oli laajentaa linnoitus alkuperäistä suuremmaksi siten, että alkuperäinen linnoitus olisi jäänyt epäsymmetristen bastionien ja kaponieerien sisälle. Alueella on lukuisia 1800- ja 1900-lukujen sotilastoimintaan liittyviä rakennelmia ja kaivantoja.


title: Utin linnoitus

text: Linnoituksen tutkimus- ja restaurointityöt aloitettiin inventoinnilla vuonna 1966 Tapani Ahveniston johdolla. Puolustusvoimat on korjannut päälinnoituksen muureja 1960-luvulta lähtien. Museoviraston kunnostustyöt aloitettiin 1983 ja ne kestivät vuoden. Seuraavat kunnostustyöt aloitettiin 1992 ja ne valmistuivat lopullisesti syksyllä 1996.


title: Utin linnoitus

text: Linnoituksen lähellä sijaitsee Utin jääkärirykmentti sekä Suomen ensimmäinen ilmavoimien maalentoasema.


title: Elizabeth Bradford Holbrook

text: Elizabeth Bradford Holbrook CM, O.Ont (7. marraskuuta 1913 Hamilton, Ontario, Kanada – 23. helmikuuta 2009) oli Kanadan tunnetuimpia kuvanveistäjiä.


title: Elizabeth Bradford Holbrook

text: Holbrook opiskeli vuosina 1937–1938 Emanuel Hahnin johdolla sekä lisäksi "Ontario College of Artissa", Lontoon Royal College of Artissa ja Cranbrook Academy of Artissa. Hän sai vuonna 1948 opetusta Carl Millesiltä.


title: Elizabeth Bradford Holbrook

text: Holbrook sai kotimaassaan useita korkeita palkintoja töistään. Hänestä tehtiin vuonna 1995 Kanadan ja vuonna 1997 Ontarion ritarikunnan jäsen.


title: Elizabeth Bradford Holbrook

text: Hänen tunnetuimpia töitään ovat Winston Churchillin rintakuva ja George Bernard Shaw'n patsas Ontarion Niagara-on-the-Lakessa.


title: Tekken 4

text: Tekken 4 on Namcon kehittämä ja julkaisema "Tekken"-pelisarjaan kuuluva tappelupeli. Peli julkaistiin kolikkopelinä vuonna 2001 ja seuraavana vuonna PlayStation 2:lle.


title: Tekken 4

text: "Tekken 4" sisältää kuusi uutta hahmoa: Christie Monteiro, Steve Fox, Graig Marduk, Combot, Violet ja Miharu Hirano. Myös "Tekken 3":ssa esiintymätön Kazuya Mishima palaa tähän osaan. Yhteensä hahmoja on 24.


title: Tekken 4

text: Heihachi Mishima on aloittanut neljännen The King of Iron Fist -turnauksen, jonka voittajalle hän lupaa luovuttaa oman suuryhtiönsä, Mishima Zaibatsun. Turnauksen perimmäinen syy on kuitenkin saattaa ansaan Heihachin aiemmin kuolleeksi uskottu poika Kazuya. Tietoisena isänsä juonesta Kazuya osallistuu turnaukseen joka tapauksessa. Myöhemmin Kazuya häviää Heihachille, mutta mies päästää poikansa kuitenkin katsomaan Jiniä. Kazuya jää Devilin valtaan ja herättää Jinin ja tämä saa raivokohtauksen, joka vie heidät taistelun keskelle. Jin voitti Kazuyan, mutta Heihachi ei ollut häviöstään niinkään varma. Myöhemmin kuitenkin Heihachikin hävisi.


title: René Benjamin

text: René Benjamin (20. maaliskuuta 1885, Pariisi – 4. lokakuuta 1948, Tours) oli ranskalainen kirjailija ja lehtimies ja hän toimi päivälehti L'Action françaisen avustaja.


title: René Benjamin

text: Hän sai vuonna 1915 arvostetun "prix Concourt" kirjallisuuspalkinnon teoksestaan ”Gaspard” ja vuonna 1938 hän oli ensimmäinen Concourt-palkinnon saanut kirjalilija, joka valittiin myös palkintoraadin jäseneksi. Hän kirjoitti useita pamfletteja, joissa ruoski niin demokratiaaa kuin liberalismiakin. Ranskan natseille antautumisen jälkeen vuonna 1940 hän tuki akriivisti Vichyn hallitusta


title: René Benjamin

text: Kuitenkin sodanjälkeisessä selvittelyssä hän sai potkut Concourt akatemiasta, joka jäsenenä hän jakoi kirjallisuuspalkinnon. Syynä potkuihin olivat Benjamin osoittaman petanistisympatia . Hänen teoksensa Les Sept étoiles de France on saanut inspiraationsa Vichyn hallituksen päämiehestä marsalkka Philippe Pétain’istä. René Benjamin tuotantoon kuuluvat myös hänen kirjoittamansa elämäkerrat Maurice Barrèsta ja Charles Maurrasta.


title: Saamelaiskäräjät (Suomi)

text: Saamelaiskäräjät (, ja ) on saamelaisten kulttuuri-itsehallintoelin, joka on perustettu vuonna 1996. Sitä edelsi Saamelaisvaltuuskunta, joka perustettiin 1973. Saamelaisvaltuuskunnan ensimmäisenä puheenjohtajana toimi Reidar Suomenrinne. Saamelaisvaltuuskunta oli Pohjoismaiden ensimmäinen saamelaisten poliittinen elin.


title: Saamelaiskäräjät (Suomi)

text: Saamelaiskäräjät on Suomen saamelaisten korkein poliittinen elin. Käräjien tehtävänä on hoitaa saamelaisten omaa kieltä ja kulttuuria sekä heidän asemaansa alkuperäiskansana koskevat asiat. Käräjät voi tehdä viranomaisille aloitteita ja esityksiä ja antaa lausuntoja tehtäviinsä kuuluvissa asioissa. Saamelaiskäräjät on Suomessa ainoa elin, joka voi ilmaista saamelaisten virallisen näkemyksen heitä koskevissa asioissa. Saamelaiskäräjät päättää kulttuuri-, oppimateriaali- sekä sosiaali- ja terveysmäärärahoista noin miljoonan euron arvosta.


title: Saamelaiskäräjät (Suomi)

text: Saamelaiskäräjillä on 21 jäsentä ja neljä varajäsentä, jotka valitaan vaaleilla joka neljäs vuosi. Saamelaiskäräjien puheenjohtaja johtaa käräjien poliittista toimintaa ja edustaa Suomen saamelaisia kansallisissa ja kansainvälisissä yhteyksissä. Puheenjohtajana toimi vuosina 1996–2008 Pekka Aikio ja vuodesta 2008 alkaen Klemetti Näkkäläjärvi. Keväällä 2015 puheenjohtajaksi valittiin Tiina Sanila-Aikio. Puheenjohtaja toimii tehtävässään päätoimisesti.


title: Saamelaiskäräjät (Suomi)

text: Vuonna 2013 oikeusministeriön asettama työryhmä tutki saamelaiskäräjistä annetun, lähes 20 vuotta vanhan lain muutostarpeita. Se esitti saamelaiskäräjien äänioikeuden yhteydessä saamelaisen määritelmän muuttamista. Tämä kohta lakiehdotuksessa on herättänyt runsaasti keskustelua.


title: Saamelaiskäräjät (Suomi)

text: Lakiuudistus velvoittaisi viranomaiset neuvottelemaan saamelaiskäräjien kanssa entistä enemmän. Muita työryhmän ehdottamia uudistuksia ovat käräjien jäsenmäärän nostaminen sekä hallituksen puheenjohtajan ja käräjien puheenjohtajan tehtävien eriyttäminen. Lakimuutosehdotus kaatui Eduskunnassa keväällä 2015.


title: Saamelaiskäräjät (Suomi)

text:
Korkein hallinto-oikeus hyväksyi vuonna 2015 93 uutta äänestäjää saamelaisiksi Saamelaiskäräjien tahdon vastaisesti. Saamelaiskäräjät oli hylännyt henkeä 182 vaaliluetteloista ja he olivat tehneet valituksen.
Saamelaiskäräjien hallitus protestoi uusia äänioikeutettuja vastaan ja päätti järjestää uudet vaalit ilman heitä,
Korkein hallinto-oikeus kuitenkin esti tämän.
Osa valituista edustajista piti tämän vuoksi 2016 kokoontuneita käräjiä laittomana.


title: Saamelaiskäräjät (Suomi)

text: Saamelaiskäräjävaalien äänikuningatar Anu Avaskarin mukaan käräjillä eräät saamelaiset syrjivät toisia saamelaisia epäämällä näiltä saamelaisen statuksen. Esimerkiksi vaaleissa kolmanneksi eniten ääniä saanut Kari Kyrö pääsi vaaliluetteloon vain Korkeimman hallinto-oikeuden (KHO) päätöksellä. Klemetti Näkkäläjärvi erosi käräjiltä ja sanoi KHO:n pilanneen käräjät päästämällä sen jäseniksi lantalaisia. Hän sanoi päätöksen olevan rasismia. Toisaalta KHO on evännyt saamelaisstatuksen joiltain valittajilta.


title: Duchennen lihasdystrofia

text: Duchennen lihasdystrofia (Duchennen dystrofinopatia; DMD) on X-kromosomaalisesti peittyvästi periytyvä lihasrappeuma. Siihen sairastuu arviolta peräti yksi n. 3 300 pojasta, joten se on lasten yleisin lihasrappeumatauti.


title: Duchennen lihasdystrofia

text: Duchennen lihasdystrofia on invalidisoiva, parantumaton sairaus, joka johtaa etenevään lihasheikkouteen ja liikuntavammaisuuteen. Yleensä pyörätuoli on tarpeen jo ennen murrosikää.


title: Duchennen lihasdystrofia

text: Duchennen lihasdystrofia johtaa useimmiten (erään tutkimuksen mukaan 95 %:ssa tapauksista) sydänvikaan. Sairauteen liittyy eniten lihaksissa, sydämessä ja aivoissa esiintyvän dystrofiiniproteiinin puutetta. Sairauden oireita ovat niin ikään skolioosi ja hapensaannin vaikeuteen johtava keuhkojen heikkous. Joskus lihasdystrofian yhteydessä esiintyy lievää kehitysvammaisuutta.


title: Duchennen lihasdystrofia

text: Beckerin lihasdystrofia muistuttaa Duchennea, mutta puhkeaa myöhemmin, eikä eteneminen ole niin rajua.


title: Turun Pallokerho

text: Turun Pallokerho (lyh. TPK) on turkulainen jalkapallo- ja futsalseura, joka on perustettu vuonna 1935. Kaudella 2018 TPK:n edustusjoukkue pelaa Kolmosessa ja kakkosjoukkue kutos divisioonassa. Seuran futsalin edustusjoukkue pelaa Futsal-Ykkösessä kaudella 2018–2019. Vuodesta 1995 lähtien seura on järjestänyt kesäisin oman junioriturnauksen Soccer Cupin ja vuonna 2018 ensimmäistä kertaa myös futsalturnauksen, josta seura aikoo tehdä perinteen.


title: Turun Pallokerho

text: Turun Pallokerho perustettiin vuonna 1935, Mikaelin seurakunnan nuorisotoiminnasta alkunsa saanut poikien jalkapalloharrastus itsenäistyi omaksi seuraksi. TPK pelasi jalkapallon mestaruussarjassa kausina 1951 ja 1952. Seura voitti vuonna 1951 jalkapallon SM-pronssia.


title: Turun Pallokerho

text: Futsal-liigassa TPK saavutti hopeaa vuonna 2005 sekä pronssia 2006, 2008 ja 2010.


title: Luettelo Sodankylän elokuvajuhlien päävieraista

text: Tämä on luettelo Sodankylän elokuvajuhlien päävieraista vuosittain. Tiedot on pääosin kerätty elokuvajuhlien verkkosivuilta.


text: Samuel Fuller, Jonathan Demme, Bertrand Tavernier, Jean-Pierre Gorin


text: Michael Powell, Jacques Demy, Jim Jarmusch, D. A. Pennebaker, Juliet Berto, Thelma Schoonmaker


text: Monte Hellman, Paul Schrader, Dušan Makavejev, Aleksei German, Krzysztof Zanussi, Ali Özgentürk, Helle Ryslinge


text: Paul Morrissey, Krzysztof Kieślowski, Otar Ioseliani, John Berry, Vadim Abrašitov, Idrissa Ouedraogo


text: Richard Fleischer, Manoel de Oliveira, Ettore Scola, Jean-Pierre Léaud, Octavio Bezerra


text: Andre De Toth, László Benedek, Alberto Lattuada, Jean-Charles Tacchella, Agnès Varda, Chantal Akerman, Enzo Serafini, Etienne Chatiliez


text: Roger Corman, Claude Chabrol, Jan Troell


text: Joseph H. Lewis, Dino Risi, Jerzy Kawalerowicz, Julio Médem


text: Robert Wise, Mario Monicelli, Luis García Berlanga, Stanley Donen, John Sayles


text: Robert Parrish, Agnieszka Holland, Maud Linder, Richard Price, Friðrik Þór Friðriksson, Víctor Erice


text: Jean Dréville, Claude Sautet, Danièle Dubroux, Robert F. Boyle, Doris Dörrie


text: Gianni Amelio, Vincent Sherman, Jerzy Skolimowski, István Szabó, Costas Ferris


text: Youssef Chahine, Terry Gilliam, Robby Müller, Stefan Jarl, Wim Wenders, Leonard Kastle


text: Edgardo Cozarinsky, Costa-Gavras, Francesco Rosi, Angela Winkler, Murali Nair


text: Bob Rafelson, Paolo Taviani, Ivan Passer, Shinji Aoyama


text: Freddie Francis, Sergio Sollima, Jerry Schatzberg, Agnès Jaoui, Nana Djordjadze, Filippos Tsitos


text: Francis Ford Coppola, Miklós Jancsó, Fernando Solanas, Denys Arcand, Luce Vigo


text: Irvin Kershner, Emir Kusturica, Jean Rouch, Matti Kassila


text: Val Guest, Nanni Moretti, Marlen Hutsijev, Wolfgang Becker, Jörn Donner, Auli Mantila


text: Roy Ward Baker, Jean-Pierre & Luc Dardenne, Yeşim Ustaoğlu, Juan Pablo Rebella & Pablo Stoll, Hans Weingartner


text: Gian Vittorio Baldi, Carroll Ballard, Andrei Smirnov, Jafar Panahi, Isabelle Stever, Mercedes Álvarez, Jasmine Trinca


text: Abbas Kiarostami, Claude Goretta, Vittorio De Seta, Giuseppe Bertolucci, Amos Gitai, Elia Suleiman, Fatih Akın, Pascale Ferran, Detlev Buck


text: Serge Bozon, Seymour Cassel, Miloš Forman, Andrei Kontšalovski, Jean-Louis Leutrat, Suzanne Liandrat-Guigues, Veiko Õunpuu, Lasse Pöysti


text: John Boorman, Robert Guédiguian, Samira Makhmalbaf, Fatih Akın, Sergei Dvortsevoi, Andreas Dresen, Rainer Klausmann


text: Anssi Mänttäri, Saara Cantell, Kari Väänänen, Ville Virtanen, Juho Kuosmanen, Joonas Berghäll, Mika Hotakainen, Bahman Ghobadi, Neil Hardwick, Vesa-Matti Loiri, Terence Davies ja Pedro Costa


text: Atom Egoyan, Michael Chapman, Souleymane Cissé, Apichatpong Weerasethakul, Tony Palmer, Dome Karukoski, Elina Knihtilä, Zaida Bergroth, Anssi Mänttäri, Jukka Virtanen, Dave Berg, Otto Kylmälä, Jan Forsström


text: Joe Dante, Taina Elg, Harriet Andersson, Alan Rudolph, Béla Tarr, Ruben Östlund, Axel Pétersen, Rodrigo Areias


text: Claire Denis, Gian Luca Farinelli, Philip Kaufman, Marco Bellocchio, Cristian Mungiu, Jem Cohen, Ahmet Boyacioglu, José Manuel Costa, Olaf Möller, Simo Halinen, Mika Ronkainen, Krista Kosonen, Mika Taanila


text: Olivier Assayas, Pawel Pawlikowski, Alain Bergala, Alice Rohrwacher


text:
Mike Leigh, Christian Petzold, Whit Stillman, Nils Malmros, Malgorzata Szumowska, Miguel Gomes, Auberi Edler, Minna Haapkylä, Armi Toivanen, Petri Kotwica, Ville Suhonen, Anssi Mänttäri
Jiri Menzel, Fernando Trueba, Jonas Trueba, Bill Forsyth, Dagur Kari, Gianfranco Rosi, David Farr, Malin Buska, Laura Birn, Tommi Korpela, Pirkka-Pekka Petelius, Kirsti Wallasvaara
Carlos Saura, Bertrand Bonello, Per Fly, Kai Wessel, Hanna Schygulla
Barbet Schroeder, Bulle Ogier, Anja Kofmel, Katherina Wyss, Mahamat Saleh Haroun, Olivier Assayas, Thomas Stuber, Kristiina Halkola, Eero Melasniemi, Olavi Uusivirta, Tommi Korpela, Heikki Kujanpää, Kari Väänänen


title: Osvaldo Hernández

text: Osvaldo Hernández (s. 11. heinäkuuta 1970 Camagüey, Kuuba) on kuubalainen lentopalloilija, joka edustaa kaudella 2007–2008 Italian A1-liigassa pelaavaa Roma Volleytä.


title: Osvaldo Hernández

text: A1-liigassa Hernández on pelannut vuodesta 1998 lähtien. 2004–2005 Hernández kuitenkin pelasi kauden eksoottisessa lentopallomaassa Qatarissa. Samalla kaudella maassa pelasi myös toinen kuubalainen, tosin myöhemmin Italian kansalaisuuden saanut Angel Dennis, joka pelaa Roma Volleyn arkkivihollisessa Cimone Modenassa. Italiassa Rooman lisäksi Hernández on pelannut muun muassa Perugia Volleyssa. Hernández siirtyi 2006 Roma Volleyhin juuri Perugiasta, jota hän oli edustanut kaksi edellistä kautta.


title: Osvaldo Hernández

text:
Roma Volleyssä Hernández voitti kaudella 2007 Italian A1-liigan pronssia. Hän on kerran urallaan päässyt juhlimaan A1-liigan voittoa 2000 vuonna Roman paidassa. Samalla kaudella hän voitti Roman väreissä myös arvostetun CEV Cupin, jonka hän oli voittanut myös edellisenä vuonna 1999.
pituus:198


title: François Delsarte

text: François Delsarte (1811–1871) on liike- ja eleilmaisun teoreetikko, joka suuntasi oppinsa lähinnä näyttelijöille, lausujille ja laulajille. Hän kapinoi oman aikansa näyttämöliikunnan ja -opetuksen mekaanisuutta ja melodramaattisuutta vastaan. Hänen ajatuksillaan on ollut suuri vaikutus myös 1900-luvun alun vapaaseen tanssiin ja uuteen voimisteluun, vaikka hän itse ei liittänytkään teorioitaan tanssiin.


title: François Delsarte

text: Delsarte syntyi Solesmessa Ranskassa, jäi varhain orvoksi ja köyhyyteen, kunnes isä Bambini otti hänet suojelukseensa huomattuaan hänen musikaalisuutensa. Delsarte pääsi opiskelemaan Pariisiin konservatorioon ja opiskeli laulua ja näyttelijäntyötä. Virheellisen opetuksen seurauksena hän kuitenkin menetti äänensä ja päätti omistaa elämänsä ilmaisun lainalaisuuksien tutkimiseen.


title: François Delsarte

text: Delsarte alkoi kartoittaa eleilmaisua eri yhteyksissä ihmisiä tarkkaillen. Hän opiskeli myös lääketiedettä ja tutki patologian laitoksella ihmisen rakennetta. Erityisesti 1840-50-luvuilla hänen pitämillään "sovelletun estetiikan" kursseillaan kävi näyttelijöitä, laulajia, kuvataiteilijoita ja ammatissaan puhetta käyttämään joutuvia kuten lakimiehiä ja pappeja. Joukkoon mahtui myös monia kuuluisuuksia mm. Georges Bizet ja Jenny Lind. 1860-luvulla Delsarte sairastui ja joutui vetäytymään julkisuudesta. Kaksi vuotta ennen kuolemaansa hän sai oppilaakseen amerikkalaisen näyttelijän ja ohjaajan Steele Mckayen, josta tuli hänen työnsä jatkaja. Delsarte kuoli Pariisissa 1871.


title: François Delsarte

text: Delsarten omat käsikirjoitukset tuhoutuivat hänen kuolemansa aikoihin tulipalossa, joten hänen työnsä ja teoriansa ovat säilyneet hänen oppilaidensa julkaisemissa teoksissa – ja samalla tietenkin muuttuneet. Tarkkaa tietoa Delsartesta ei olekaan siksi saatavilla, mutta toisaalta viittauksia hänen järjestelmäänsä löytyy monista yhteyksistä, kuten suomalaisen naisvoimistelun uranuurtajan Hilma Jalkasen artikkeleista tai Jerzy Grotowskin teatteriteorioista.


title: François Delsarte

text: Yhdysvalloissa Mckaye alkoi kehittää Delsarten harjoituksiin valmistavaa harmonista voimistelujärjestelmää näyttelijöille. Mckayen oppilas Genevieve Stebbins perusti New Yorkiin ilmaisuliikuntakoulun. 1800-luvun loppupuolella Delsarten ajatukset levisivät naisliikkeen piiriin ja otettiin terveys- ja pukureformin käyttöön. Yhdysvalloissa alettiin kaupata Delsarte-pukuja ja Delsarte-korsetteja. Sekä Isadora Duncanin että Ruth St.Denisin – modernin tanssin uranuurtajien – tiedetään lapsena saaneen Delsarte-koulutusta. Hade Kallmeyer ja Bess Mensendieck toivat Delsarte-Stebbins -järjestelmän Saksaan 1900-luvun alussa, jossa ne vaikuttivat sekä uuden voimistelun että uuden tanssin periaatteisiin. Mm. Hilma Jalkanen on useissa yhteyksissä keskustaliikunnan periaatteita selvittäessään viitannut Delsarteen. Amerikkalainen E.T.Kirby näkee Delsarten vaikuttaneen koko modernismin syntyyn ja näkee sen yhteydet Jaques-Dalcrozen eurytmiikkaan, Adolphe Appian estetiikkaan ja Vsevolod Meyerholdiin, Tairoviin ja Antonin Artaud'hon. Myös Rudolf von Laban ja F. M. Alexander opiskelivat ja opettivat Delsarten oppeja siihen saakka, kunnes kehittivät omat metodinsa.


title: François Delsarte

text: Delsarte oli syvällisesti uskonnollinen ja hänen teorioidensa metafyysiset ajatukset ovat niiden vanhinta ja vanhentuneinta ainesta. Puhtaasti liikkeen ominaisuuksiin liittyvä osuus on kuitenkin edelleen mielenkiintoista. Hän jakaa liikkeet normaaleihin (keskustassa pysyviin), eksentrisiin (keskustasta ulos suuntautuviin) ja konsentrisiin (keskustaan suuntautuviin). "Vastaavuuden lain" mukaan jokaista henkistä toimintoa vastaa ruumiin toiminto ja päinvastoin. Liikkeet ovat Delsartelle tunteiden osuvia ilmauksia, ne paljastavat ajatuksen ja kommentoivat puhetta. Hän näkee liikkeille kolme perusluokkaa: ruumiinosien vastakkaiset, samansuuntaiset ja peräkkäiset liikkeet. "Vastaliikkeen periaate" synnyttää harmonisen asennon ja harmonisen lihastoiminnan lait, jotka muodostuivat keskeisiksi vapaassa tanssissa ja uudessa voimistelussa. Keskustaliikunnan idea perustuu juuri peräkkäisyyden lakiin, sillä siinä liike alkaa ruumiin keskiosan suurista lihaksista ja niistä virtaa vähenevällä voimalla ääriosiin. Delsarten mukaan liikeaalto voi lähteä myös ääriosista ja siirtyä sieltä keskustaan. Suuri osa hänen teoriastaan on ruumiin eri osien ilmaisevuuden erittelyä. Pää edustaa älyä, ylävartalo tunnetta, alavartalo fyysistä elinvoimaa jne.


title: Giacomo Giretto

text: Giacomo Giretto (5. tammikuuta 1973) on italialainen lentopalloilija. Hän pelaa kaudella 2009–2010 M. Roma Volleyn joukkueessa Italian toiseksi korkeimmalla sarjatasolla.


title: Giacomo Giretto

text: 206 senttimetriä pitkä "Colser Parman" kasvatti Giretto debytoi Italian pääsajassa vuonna 1990 Parman joukkueessa. Kauden 2005–2006 hän pelasi A2-liigassa, sillä hänellä oli voimassa oleva sopimus keväällä 2005 A1-liigasta pudonneen Prisma Taranton kanssa. Keväällä 2006 Taranto nousi heti takaisin A1-liigaan, mutta Giretto ei jatkanut enää seurassa vaan siirtyi Roomaan. Roma Volleyssa hän voitti kaudella 2006–2007 A1-liigan pronssia.


title: Giacomo Giretto

text: Italian miesten lentopallomaajoukkueessa Giretto pelasi 83 A-maaottelua ja voitti muun muassa kahdesti maailmanliigan. Hän on lopettanut maajoukkueuransa.


title: Viiriraputokko

text: Viiriraputokko ("Stonogobiops nematodes") on tokkoihin kuuluva kala.


title: Viiriraputokko

text: Viiriraputokko jää noin neljä senttiä pitkäksi. Sen vartalo on vinosti ruskeavalkoraitainen, ja selkäevän etummainen ruoto nousee viirinä ylös. Naama on keltainen ja evissä sinisen sävyä.


title: Viiriraputokko

text: Viiriraputokko elää luonnossa Indonesiassa ja Filippiineillä.


title: Viiriraputokko

text: Viiriraputokko kaivautuu hiekkaan. Se voi elää samassa kolossa pistooliravun ("Alpheus randalli") kanssa. Samassa altaassa voi pitää pariskuntaa, mutta ei kahta urosta eikä muita hiekkaan kaivautuvia tokkolajeja.


title: Viiriraputokko

text: Viiriraputokko syö lihapitoista ruokaa.


title: Kölnin verilöyly

text: Kölnin verilöyly oli 11. kesäkuuta 1964 Kölnissä tapahtunut joukkomurha, jossa Walter Seifert tunkeutui 42-vuotispäivänään katoliseen peruskouluun ja tappoi kaikkiaan kymmenen ihmistä. Lopulta hän otti myrkkyannoksen, joka johti hänen kuolemaansa seuraavana päivänä sairaalassa.


title: Kölnin verilöyly

text: Seifertillä oli aseinaan keihäs ja liekinheitin. Hän oli syrjäytynyt vuosia sitten vaimonsa kuoltua synnytyksessä. Hän kärsi pahenevasta tuberkuloosista ja puhjenneesta skitsofreniasta. Joukkomurhan motiivi ei ole koskaan täysin selvinnyt.


title: Korsi

text: Korsi on heinäkasvien varsi. Korsi on vanhemmiten puutuva ja esimerkiksi bambuilla puumainen. Korressa on nivelten kohdalla paisunut solmu ja niiden väli on useimmiten ontto. Korren pituuskasvu tapahtuu solmujen yläpuolelta välikasvusolukosta. Myös solmut voivat kasvaa alasivultaan ja kohottaa lakoutuneen korren pystyyn. Heinäkasvien lehdet lähtevät solmusta kortta ympäröivänä tuppena.


title: Andrea Semenzato

text: Andrea Semenzato (12. elokuuta 1981) on italialainen lentopalloilija, joka edustaa kaudella 2009–2010 italialaista, A1-liigassa pelaavaa Gabeca Montichiarin joukkuetta.


title: Andrea Semenzato

text: Semenzato on 208-senttinen keskitorjuja, joka pelaa myös Italian A-maajoukkueessa. Hän pelasi ensimmäisen maaottelunsa vuonna 2002.


title: Mamoru Takuma

text: Mamoru Takuma () (23. marraskuuta 1963 – 14. syyskuuta 2004) oli japanilainen rikollinen.


title: Mamoru Takuma

text: Takuma syntyi Hyōgon prefektuurissa. Hän jätti koulunsa kesken ja tuli erotetuksi myös Japanin ilmavoimista oltuaan seksuaalisessa kanssakäymisessä alaikäisen kanssa. Vuonna 1984 hän oli useita kertoja pidätettynä raiskauksista ja vastaavista rikoksista.


title: Mamoru Takuma

text: Muutettuaan Ikedaan, Osakaan, Takuma löysi töitä bussinkuljettajana. Hän oli työtovereidensa mukaan hiljainen ja melko huomaamaton mies, hieman syrjään vetäytyvä. Vuonna 1998 hän pahoinpiteli asiakkaansa tämän parfyymin epämiellyttäväksi kokemansa tuoksun vuoksi. Hänet erotettiin, mutta hän löysi uuden työn Itamin peruskoulun huoltomiehenä. Saman vuoden lokakuussa hänet pidätettiin epäiltynä entisen vaimonsa pahoinpitelystä.


title: Mamoru Takuma

text: 3. maaliskuuta 1999 Takuma sekoitti opettajainhuoneessa teehen omia lääkkeitään ja aiheutti neljän ihmisen sairastumisen. Hänet pidätettiin ja lähetettiin psykiatriseen sairaalaan, jossa hänelle annettiin diagnoosiksi skitsofrenia. Jo kuukauden kuluttua hänet kuitenkin todettiin "kykeneväksi pitämään huolta itsestään" ja kirjoitettiin ulos. Hän sai syyskuussa 2000 paikan taksikuskina, mutta joutui jälleen kerran erotetuksi 16. lokakuuta pahoinpideltyään hotellipojan Osakassa.


title: Mamoru Takuma

text: Marraskuussa 1999 Takuma pidätettiin epäiltynä murrosta. Syytteistä luovuttiin. 23. toukokuuta 2001 hänet otettiin uudelleen sairaalaan, mutta hänet kirjoitettiin ulos seuraavana päivänä.


title: Mamoru Takuma

text: Takuma murhasi 8 ja haavoitti 15 ihmistä "Osakan verilöylyssä" Ikedan peruskoulussa 8. kesäkuuta 2001. Hän teki joukkomurhan päivänä, jona hotellipojan pahoinpitelyjuttu oli määrä käsitellä oikeudessa. Pidätettäessä Takuma oli sekavassa tilassa; hän väitti mm. lähteneensä rautatieasemalle ja puukottaneensa 100 ihmistä. Ennen tapausta Takuma oli ottanut 10-kertaisen yliannostuksen psyykenlääkkeitään. Aseenaan koulussa Takumalla oli keittiöveitsi.


title: Mamoru Takuma

text: Takuma yritti useaan otteeseen itsemurhaa. Hänet todettiin 28. elokuuta 2003 syylliseksi useisiin murhiin ja tuomittiin kuolemaan. Hänet hirtettiin 14. syyskuuta 2004. Kaikki Takuman kuolonuhrit olivat olleet lapsia, enimmäkseen 7–8-vuotiaita. Haavoittuneisiin kuului 13 muuta oppilasta ja kaksi opettajaa.


title: TPK

text: TPK voi tarkoittaa mm.


title: Hämyraitatokko

text:
Hämyraitatokko ("Valenciennea wardii") on tokkoihin kuuluva kala.
Hämyraitatokko kasvaa noin 13 cm pitkäksi. Sen vartalossa on ruskeansävyisiä pystyraitoja, selkäevässä on tumma silmätäplä. Silmän alla kulkee neonsininen raita.


title: Hämyraitatokko

text:
Hämyraitatokkoja elää luonnossa Punaisella merellä, Intian valtamerellä, Thaimaan ympäristössä ja Japanin seudulla. Eri alueilla on kehittynyt erilaisia värimuunnoksia.
Hämyraitatokkoja pidetään meriakvaariossa jossa on korallihiekkapohja, jonka joukosta tokot kaivelevat ruokaa itselleen. Ne eivät näyki koralleja, joten ne käyvät myös riutta-akvaarioon. Joskus hiekan pöllyttäminen aiheuttaa ongelmia koralleille. Jotkut yksilöt ovat aggressiivisia lajitovereitaankohtaan


title: Hämyraitatokko

text: Hämyraitatokot syövät hiekasta itse kaivamiensa ötököiden lisäksi jonkun verran lihaisaa pakasteruokaa. Ruokinta on joskus ongelmallista, ja kala voi nääntyä nälkään.


title: Puuvarsi

text: Puuvarsi on kasvin monivuotinen maanpäällinen varsi. Puuvartiset kasvit ovat kasvutapansa puolesta tavallisesti puita, pensaita, varpuja tai monivuotisia köynnöksiä.


title: Puuvarsi

text: Havupuilla ja monilla puuvartisilla kaksisirkkaiskasveilla on yhtenäinen johtosolukkolieriö, jossa on jälsi keskellä. Jällestä muodostuu puukerrosta sisäsivulle ja nilaa ulkosivulle. Nilassa on muun muassa siiviläputkia, joiden kautta yhteyttämistuotteet kulkevat lehdistä muualle kasviin. Paksuuskasvun seurauksena suurin osa puuvartisen kasvin varresta on jällen kasvattamaa puuta. Puuosan pääaineksena ovat pystysuunnassa kulkevat pitkät elottomat johtosolut. Näitä ovat esimerkiksi putkilot ja putkisolut. Niiden suurimmaksi osaksi selluloosasta ja ligniinistä muodostuneet soluseinämät ovat paksuuntuneet ja puutuneet. Havupuilla on lisäksi eläviä soluja pihkatiehyeissä. Johtosolukkojen lisäksi puuosassa on rakennetta lujittavia tukisolukkoja. Lehtipuiden puuosan rakenne on vaihtelevampi kuin havupuilla. Niillä on putkiloiden ja putkisolujen lisäksi puusyitä ja eläviä tylppysolujonoja.


title: Tormato

text: Tormato on brittiläisen progressiivisen Yes-yhtyeen yhdeksäs studioalbumi. Albumi julkaistiin syyskuussa 1978. Se oli sillä erää viimeinen levy Rick Wakemanille, joka palasi yhtyeeseen 13 vuoden jälkeen vuonna 1991. Samoin levy oli viimeinen myös Jon Andersonille, joka palasi yhtyeeseen vuonna 1983, kun se aloitti uudelleen muutaman vuoden tauon jälkeen.


title: Tormato

text: Yhdysvaltalainen Shadow Gallery -yhtye on tehnyt Yes-tribuuttialbumille "Tales from Yesterday: Yes Tribute" (1995) power metal -sovituksen ”Release Release” -kappaleesta.


title: Martin Buchan

text: Martin McLean Buchan (s. 6. maaliskuuta 1949 Aberdeen, Skotlanti) on skotlantilainen jalkapalloilija, pelipaikaltaan puolustaja. Hän edusti Manchester Unitedia vuosien 1972 ja 1983 välillä ja toimi myös kapteenina 1970-luvulla kuuden kauden ajan.


title: Martin Buchan

text: Buchan hankittiin ManU:un vuonna 1972 Aberdeen FC:stä 120 000 punnalla, joka oli seuran silloinen ennätyssiirtosumma Unitedissa Buchan debytoi 4. maaliskuuta 1972 ottelussa Tottenhamia vastaan. Hän auttoi joukkueen FA Cupin voittoon vuonna 1977. Hän jätti seuran vuonna 1983 loukkaantumisten takia. Yhteensä hän pelasi Unitedissa 456 ottelua tehden 4 maalia.


title: Martin Buchan

text: Manchester Unitedista lähdön jälkeen hän pelasi vielä Oldhamissa, kunnes ryhtyi Burnleyn manageriksi vuonna 1985.


title: Martin Buchan

text: Skotlannin maajoukkuetta Buchan edusti 34 kertaa. Hän teki maajoukkuedebyyttinsä vuonna 1971 ottelussa Portugalia vastaan. Viimeisen maaottelunsa hän pelasi vuonna 1978 samaa maata vastaan. Hän edusti maataan vuosien 1974 ja 1978 MM-kisoissa. Buchan toimi myös kaksi kertaa maajoukkueen kapteenina.


title: Ford RS200

text: Ford RS200 on keskimoottorilla varustettu nelivetoinen urheilu- ja ralliauto, jota Ford tuotti vuosina 1984–1986. Ford valmisti autoa tarvittavat 200 kappaletta, jotta se voisi osallistua sillä rallin MM-sarjan B-ryhmään.


title: Ford RS200

text: Ford lopetti ensimmäisen B-ryhmään suunnitellun mallinsa, takavetoisen ja etumoottorisen Escort 1700T:n kehittämisen ja alkoi vuonna 1983 suunnitella uutta B-ryhmän vaatimusten mukaista ja nopeaan kehitykseen ja uuteen kilpailutilanteeseen soveltuvaa nelivetoista ja keskimoottorilla varustettua (sekä turboahdettua) ralliautoa, alun perin koodinimeltään B200. Prototyyppi oli valmis noin vuoden kuluttua ja tuolloin malli nimettiin virallisesti nimellä RS200 Auto osallistui ensimmäiseen MM-ralliinsa (Ruotsi) vuonna 1986 ja oli MM-osakilpailuun osallistuessaan laskentatavasta riippuen kolmas tai neljäs B-ryhmäläinen joka kokonaisuudessaan hyödynsi B-ryhmän vapaat ja sallivat säännöt niin kevyiden ja eksoottisten korimateriaalien, korirakenteen kuin myös moottorin sijainnin, turboahtamisen ja nelivetotekniikan yhdistäen (muut olivat Peugeot 205 T16 sekä Peugeot 205 T16 EVO2 ja Lancia Delta S4). RS200-mallia on kutsuttu parhaiten rakennetuksi B-ryhmän autoksi. Esittelyn jälkeen moni piti autoa muotoilultaan hieman rumana, mutta ajan saatossa mielipiteet muuttuivat ja nykyään autoa pidetään muotoilultaan kauniina ja B-ryhmäläisten ajattomimpana mallina.


title: Ford RS200

text: RS200:n turboahtimella varustettu keskimoottori kehittää yli 400 hevosvoiman tehon, jonka hyödyn käyttää nelivetojärjestelmä. Lisäksi RS200 painaa noin 1000 kilogrammaa ja kori on muotoiltu virtaviivaiseksi. Auto tuli kuitenkin mukaan ralleihin liian myöhään, kun B-ryhmä eli viimeistä sekavaa kauttaan 1986. RS200 ehti kuitenkin osoittaa potentiaalinsa kyseisellä kaudella tapahtuneessa MM-debyytissään Ruotsin rallissa, jossa Kalle Grundel ajoi kolmanneksi. Seuraavassa MM-rallissa Portugalissa tapahtui kauden ensimmäinen ihmishenkiä vaatinut onnettomuus rallin MM-sarjassa kun yksityiskuljettaja Joaquim Santosin ajama Ford RS200 suistui tieltä osuen katsojiin, joista neljä kuoli ja useita loukkaantui. Onnettomuuden jälkeen Ford muiden tehdastallien mukana vetäytyi kilpailusta. Ford osallistui Portugalin osakilpailun tapahtumien jälkeen enää kahteen MM-ralliin (Kreikan Akropolis ja Iso-Britannian RAC), joissa se käytti RS200:n evoluutioversiota. Autossa oli yli 600 hevosvoiman 2,1-litrainen moottori, mutta menestystä tällä kalustolla ei tullut vaikka Kreikassa Blomqvist ja Grundel ehtivät molemmat vuorollaan johtaa rallia ennen keskeyttämisiä


title: Ford RS200

text: Fordilla oli kehitteillä S-ryhmän ralliauto (RS200S), mutta luokka kiellettiin B-ryhmän mukana.


title: Ford RS200

text: B-ryhmän kieltämisen jälkeen RS200 oli edelleen mukana rallicrosseissa ja Pikes Peak- kilpailuissa yksityisten kilpailutallien kalustona.


title: Eye of the Beholder (videopeli)

text: Eye of the Beholder on Westwood Studiosin kehittämä roolipeli. Pelin on julkaissut vuonna Strategic Simulations Inc. Peli on Dungeons & Dragons -maailmaan perustuva "Dungeon Master" -vaikutteinen luolastoroolipeli. Dungeon Masterin tapaan pelissä ohjataan neljän hahmon joukkoa, ja pelitapahtumat on kuvattu kolmiulotteisesti hahmojen perspektiivistä. Joukon voi laajentaa enintän kuuteen jäseneen hyväksymällä jäseniksi tarjoutuvia hahmoja tai herättämällä henkiin kuolleiden luita.


title: Eye of the Beholder (videopeli)

text: Peli julkaistiin MS-DOS:lle ja Amigalle sekä myöhemmin Super Nintendolle. Peliin on julkaistu kaksi jatko-osaa"" vuonna 1991 ja "" vuonna 1993. Peli on vuonna 2002 julkaistu myös Game Boy Advancelle.


title: Eye of the Beholder (videopeli)

text: Computer + Video Games -lehti antoi pelin Amiga-versiolle arvosanan 95% ja DOS-versiolle 96%.


title: Arakhosia

text: Arakhosia oli antiikin kreikkalainen nimi Persian valtakunnan maakunnalle, joka sijaitsi nykyisen Afganistanin, Pakistanin ja Intian alueella. Kandahar oli alueen suurin kaupunki, jonka Aleksanteri Suuri perusti nimellä Arakhosian Aleksandria. Hindukuš-vuoristo erotti Arakhosian Baktriasta. Arakhosian eteläpuolella sijaitsi Gedrosia ja lännessä Drangiana. Idässä alue rajoittui Indukseen.


title: Arakhosia

text: Osa Arakhosiasta kuului Meedian valtakuntaan ja Persian Kyyros II Suuri liitti loputkin alueesta valtakuntaansa. Alue oli osa Kreikkalais-baktrialaista kuningaskuntaa, Maurya-valtakunta ja Parthian valtakuntaa.


title: Markus Larsson

text: Markus Larsson (s. 9. tammikuuta 1979 Kil) on ruotsalainen alppihiihtäjä.


title: Markus Larsson

text: Larsson saavutti nuorten MM-kilpailuissa Schladmingissa 1997 pronssia suurpujottelussa ja supersuurpujottelussa. Salt Lake Cityn olympialaisissa 2002 hän oli pujottelussa seitsemäs. St. Moritzin MM-kilpailuissa 2003 hän sijoittui alppiyhdistetyssä kuudenneksi ja pujottelussa kymmenenneksi. Bormion MM-kilpailuissa 2005 hän oli pujottelussa neljäs. Torinon olympialaisissa 2006 hän sijoittui alppiyhdistetyssä 11:nneksi.


title: Markus Larsson

text: Larsson voitti hopeaa vuoden 2007 alppihiihdon maailmanmestaruuskilpailujen joukkuekilpailussa. Vancouverin olympialaisissa 2010 hän sijoittui superalppiyhdistetyssä 16:nneksi ja Sotšin olympialaisissa 2014 pujottelussa seitsemänneksi. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa seitsemäs.


title: Markus Larsson

text: Larsson on voittanut kaksi alppihiihdon maailmancupin osakilpailua: pujottelukilpailut Åressa maaliskuussa 2006 ja Alta Badiassa joulukuussa 2006. Lisäksi hän on ollut kerran toinen ja kerran kolmas. Hän sijoittui pujottelun maailmancupin kokonaispisteissä neljänneksi kaudella 2006–2007.


title: Alasäiniö

text: Alasäiniö (vuodesta 1948 ) on kylä entisessä Viipurin maalaiskunnassa Neuvostoliitolle luovutetulla alueella. Nykyisin kylän alue kuuluu Viipurin piiriin. Alasäiniö oli pieni kylä ja se käsitti Säiniönjoen ja Viipurin kaupungin välisen alueen maalaiskunnan eteläosassa ja ulottui kylän keskustan kohdalla myös Säiniönjoen eteläpuolelle. Alasäiniön naapurikyliä maalaiskunnan puolella olivat Tirhiä, Uskila ja Hämäläinen.


title: Alasäiniö

text: Vuonna 1937 Alasäiniöllä oli 83 asukasta. Tärkeä elinkeino oli maa- ja metsätalous. Vuonna Alasäiniöllä oli 142 ha peltoa ja 167 ha metsää. Alasäiniön kylä kuului Uskilan kansakoulupiiriin, jonka koulu sijaitsi viereisessä Uskilan kylässä.


title: Alasäiniö

text: Alasäiniö oli yksi niistä Viipurin maalaiskunnan kaakkoisosan kylistä, joista ehdotettiin muodostettavaksi Nurmela -nimistä seurakuntaa 1920-luvun alussa. Seurakuntaa ei kuitenkaan muodostettu.


title: Alasäiniö

text: Talvisodan aikana Alasäiniön väestö evakuoitiin Keski-Suomeen. Sodan loppuvaiheessa taistelut ulottuivat Alasäiniölle asti. Moskovan rauhassa Alasäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.


title: Jasmin Stavros

text: Jasmin Stavros (s. 1. marraskuuta 1954 Split) on kroatialainen pop-laulaja. Hänen tunnetuimpiin lauluihinsa kuuluu "Dao bi sto Amerika", jota innoittivat hänen Yhdysvalloissa viettämänsä ajat. Hän palasi Kroatiaan hieman ennen maan itsenäistymistä. Hän oli entisen Jugoslavian tunnetuimpia rumpaleita.


title: Diskomyrkkyluikero

text: Diskomyrkkyluikero ("Meiacanthus smithi") on luikeroihin kuuluva kala. Meriakvaariossa se viihtyy elävän kiven joukossa.


title: Diskomyrkkyluikero

text:
Diskomyrkkyluikero kasvaa noin 8 cm pitkäksi. Se on vaalean sinivihreän sävyinen, selkäevän tyvessä kulkee musta raita joka jatkuu ohuempana silmän poikki leukaan.
Diskoluikero elää luonnossa Sri Lankan ympäristössä ja Jaavanmeren länsiosassa.


title: Diskomyrkkyluikero

text: Diskomyrkkyluikero käyttää hampaitaan puolustautumiseen. Se piileksii elävän kiven joukossa ja etsiskelee pieniä äyriäisiä. Kalan purema on lievästi myrkyllinen ja voi aiheuttaa allergisen reaktion.


title: Diskomyrkkyluikero

text: Diskomyrkkyluikero syö lihapitoista ruokaa.


title: Winchester (täsmennyssivu)

text: Winchester voi tarkoittaa ainakin seuraavia asioita:


title: The Stig

text: The Stig on BBC:n auto-ohjelma Top Gearin testikuljettaja. Ohjelmassa häntä kuvaillaan "kesytetyksi kilpa-ajajaksi", jolla on hyvin erikoisia tai epäinhimillisiä ominaisuuksia ja tapoja. The Stig esiteltiin Top Gear -yleisölle ensimmäisen kerran vuonna 2002 ja hänen ainoaksi toimenkuvakseen määriteltiin "ajaa lujaa". Hän esiintyy aina pukeutuneena ajohaalariin ja kypärään, joten henkilöllisyys jäi aina mysteeriksi. The Stigin todellinen henkilöllisyys selvisi elokuussa 2010, kun muun muassa FIA GT ja BTCC-sarjoissa kilpaillut kuljettaja Ben Collins paljasti asian muistelmissaan.


title: The Stig

text: The Stig on listattu ohjelman lopputeksteissä ohjelman yhdeksi päähenkilöksi yhdessä Jeremy Clarksonin, Richard Hammondin, James Mayn ja aikaisemmin myös Jason Dawen kanssa.


title: The Stig

text: Ensimmäinen The Stig käytti mustaa pukua ja mustaa kypärää. Top Gearin ensimmäisessä jaksossa Jeremy Clarkson esitteli hänet sijaisena, koska ohjelman tekijät eivät löytäneet ammattilaiskilpa-ajajaa, joka olisi kyennyt nopeisiin kierrosaikoihin. Clarkson sanoi The Stigistä:


title: The Stig

text: Clarkson kuvaili The Stigillä olevan myös "Nigel Mansell -syndrooma". The Stigin ainoa työohje oli: "Mene tuonne ja aja lujaa." Musta Stig ajoi Top Gearin "kohtuuhintaisella autolla", Suzuki Lianalla ajan 1.44,4.


title: The Stig

text: Entinen Formula 1 -kuljettaja Perry McCarthy paljasti vuonna 2003 kirjoittamassaan kirjassa "Flat Out, Flat Broke", että hän oli musta Stig. Sarjan tekijät eivät tästä pitäneet, joten musta Stig "kuoli" 3. tuotantokauden alussa ajaessaan viritetyn Jaguar XJ-S -urheiluauton HMS Invinciblen kannelta mereen.


title: The Stig

text: Kun Musta Stig "kuoli", hänen seuraajansa Valkoinen Stig esiteltiin kolmannen tuotantokauden alussa. Nimensä mukaisesti Valkoinen Stig käyttää valkoista ajohaalaria ja valkoista kypärää.


title: The Stig

text: Arvailuja Valkoisen Stigin henkilöllisyydestä on esitetty runsaasti. Hänen on huhuttu olevan muun muassa Formula 1 -kuljettaja, kuten Julian Bailey, Damon Hill tai Nigel Mansell. Mark Webberin ollessa vieraana Top Gearissä 31. heinäkuuta 2005 hän sai Clarksonilta lahjaksi t-paidan, jossa oli teksti "I am The Stig" eli . Webberiä varoitettiin käyttämästä paitaa F1-tilaisuuksissa, koska "Michaelkaan (Schumacher) ei aina pukeudu punaiseen".


title: The Stig

text: Kun hollantilainen toimittaja haastatteli Valkoista Stigiä, tämä puhui brittikorostuksella. Äänen vertailussa todennäköisimmäksi The Stigin henkilöllisyydeksi tuli Jenson Button, mutta Button kiisti olevansa The Stig. Kommentoidessaan Jenson Buttonin ajoa tämän omalla kierroksella Clarkson totesi, että kuten muut F1-kuljettajat Button ajaa eri tavalla kuin The Stig. Button vastasi siihen: "Hän ei olekaan F1-ajaja".


title: The Stig

text: Kun Top Gearin talviolympialaiset-erikoisjaksossa The Stig hyppäsi mäkihyppyristä moottorikelkalla, ruotsalainen sanomalehti Aftonbladet kirjoitti, että stuntin teki ruotsalainen Dan Lang.